Haika-Segi auzia: Auzitegi Nazionala gazteek epaitua\n2019ko abenduaren 06a, ostirala | Ordua Euskal Herrian 19:16:43\nHaika-Segi erakundearen auzia hasi zenean 23 auzipetu preso zeuden. Epaiketa amaieran 21 kalean daude. Bi geratu dira barruan: Aiora Epelde eta Arkaitz Rodriguez. Gazteen erakunde honetako Ibon MeÃ±ika (Zamudio, 1977) eta Jon Markel Ormazabalekin (Donostia, 1982) elkarrizketatu gara. Halaber, zuzenbidean adituak diren bi pertsonen iritziak bildu ditugu erreportajean. Auzipetuen abokatuek ez-ohikotzat jo dute epaiketaren bilakaera. Alabaina, prozesatuak epaiaren aiduru daude, aukerak zabalik baitira: lau, zortzi eta hamar urte arteko espetxeratzeak izan daitezke, baita absoluzioa bera ere.\nHaika-Segi auzia 18/98 makro-sumarioaren barruan dago. Erakunde honetako kideen ustez, auzia Espainiako Estatuak errepresioaren estrategian emandako azken jauzia da. ETAren aurka ekitean, bere helburuekin bat egin dezaketen hainbat sektoreren aurkako estrategia gauzatu du Estatuak. 18/98 sumarioa Estatuaren jazarpenari izaera juridikoa emateko modua da.\nEgungo egoera ulertzeko hala ere, gazte bi hauen iritziz komeni da iragana gogoratzea: Â«Egungo egoeraren aurrekariak Haika eta Segiren aurkako polizia operazioak baino lehenagotik datoz. 1998an, PP Gobernuan zegoela Euskal Herriko Nazio Eraikuntza proiektuan ari ginen mugimendu, talde eta pertsonen aurka jotzen hasi zen. Artean, hainbat eragile politikok gure aurkako jazarpenari nolabaiteko babes juridikoa ematen lagundu zuten, gu ETAren estrategiaren barnean garela argudioa indartuz. Gerora, 2001ean, Haika-Segiko kideen lehen atxiloketak izan ziren, ETAren estrategiaren ildoan ari zirelakoan. Kale borrokaren dinamizatzailetzat jo gintuzten. Hartara, Estatuak bere jo puntuan jarri zituen erakunde honetako kideakÂ».\nNola azalduko zenukete auzia? Zein izan dira epaiketa honen ezaugarriak?\nIbon MeÃ±ika. Ezaugarri nagusiak, auzipetuen defentsa urratzeaz gain, norbanakoaren eskubideen gainetik pasatzea eta eskubide kolektibo eta politikoen urratzea izan dira. Adibidea epaiketa bera da: ez da soilik pentsatzeko eta antolatzeko modua urratu, froga zehatzik gabeko epaiketa muntatu dutela baizik. Hainbat delitu burutu omen dugu modu indibidualean, baina ez dute ezein delitu egin izanaren frogarik, eta gainera, kolektibo baten barruan sartu gaituzte. Epaiketa guztiz politikoa da, fiskala eta epaileen helburua erakunde politiko bat suntsitzea da.\nJon Markel Ormazabal. Beste ezaugarria, gutako hainbat kide lau urte espetxean egotea da, epaituak izan gabe. Eta ez dira kasu bakarrak: Gestoretako eta Askatasunako hainbat kidek urte asko daramate barruan epaitu gabe, datozen epaiketak ere inongo berme juridikorik gabe burutuko dituzte.\nEpaiketa burutu ahala auzipetuak aske geratu dira. Zeri erantzuten dio horrek?\nI. MeÃ±ika. Epaiketa egin ahala egoera aldatuz joan da. Hasieran 23 ziren barruan, 9 kanpoan, azkenean, hiru txandatan guztiok kalean geratu gara 2 izan ezik. Artean, 6 askatu zituzten lau urte bete zituztelako, jarraian beste 3 lau urte bete ondoren, eta 12 kide azkeneko epaiketa egunean. Abokatuen argudioak kontuan hartuz gero, epaileek onartu beharko lukete ez dutela inolako oinarririk 2 kide hauek espetxean izateko.\n19/98 makro-sumarioaren beste ezaugarria da euro-aginduaren bidez garatzen hasi zela, hiru lapurtar gazteren aurka hasi ere. Agindua bertan behera geratu zen borroka eta lana medio, baina artean hiru euro-aginduak aplikatu dira, eta kide batzuk Espainiako Estatura ekarriak izan dira, Araitz Zubimendi Soto del Real-eko espetxean dago gure aurkako akusazio berdinekin. Beraz, gazte asko Estatuen jo puntuan dago, bi Estatuek muntatutako mekanismoak erabiltzen ari dira, Frantziako Estatuak ere rol garrantzitsua jokatzen du errepresioan. Behin-behineko espetxeratzeaz gain, beste mekanismoak indarrean daude. Eneko Aizpuru ere horien menpe dago.\nArtean, Arkaitz Rodriguez eta Aiora Epelde barruan daude...\nJ. M. Ormazabal. Hauek Fernandez Iradi Susper-ren zerrenda delakoan zeudelakoan espetxeratuta segitzen dute, "Banda armatua"rekin kolaboratzea leporatuta. Harrigarria eta ulergaitza da, epaiketan kide izateagatik epaitu dituzte eta espetxean kolaborazioagatik daude. Espainiako justiziak dioenez, ezin da pertsona bat bi aldiz epaitu ustezko delitu berarengatik.\n"Epaiketa irabazi dugu, baina epaia beste gauza bat da", esan du Igor Ortega kideak.\nI. MeÃ±ika. Bai, bereizketa hori egiten dugu. Epaiketaren ondorioz, Euskal Herriko jendartean epaiketa politikoa dela argi dago, baita eskubide zibil eta politikoak urratu direla ere. Finean, gazte mugimenduen antolamendua moteltzea izan dute helburu, baina hori beharrean kontrakoa lortu dute. Gazteen antolamendua indartu da epaiketen ostean. Segi erakundea ezabatu nahi izan dute, baina antolatzeko unean Segik gazte askoren erreferente izaten segitzen du. Hurrengo belaunaldi gazteak borrokari lotzeko tresna eraginkorra bilakatu da Segi. Horregatik diogu epaiketa irabazi dugula. Alabaina, badakigu epaiketaren arrazoia politikoa dela, eta hori estaltzeko Â«zigor eredugarria" ezartzen saiatuko dira.\nJ. M. Ormazabal. Politikoki irabazi dugula diogu, beren helburua Segi erakundea epaitzea zelako. Ordea, Euskal Herriaren ikuspegitik behintzat, Auzitegi Nazionala da uneon epaitua, eta ez 43 gazteak.\nEpaiak nola baldintza dezake gazteen geroa edo Segi erakundearena?\nJ. M. Ormazabal. 43 pertsonen bizitza baldintzatu dezake, baina epaiketak Segi erakundea erreferente dela areago azaleratu du. Ilegalizatuak izan arren, ez gara gizartetik at, errealitateak besterik erakusten du.\nI. MeÃ±ika. Pertsonalki jasango dugu zigor hori, baina salbuespen egoera honen ondoren Estatuaren zilegitasuna kolokan ipini dugu. Euskal Herriko hainbat sektore auzitegi horren sinesgarritasuna kuestionatzen hasi da. Salbuespen egoera erabiltzen duen auzitegi horrek zein zilegitasun dauka? Euskal Herriko gizartearen zati oso inportante baten ideiak auzipetu dituzte, baina, finean, euren burua epaitu dute.\nMaiatzaren 21ean Manifestazioa antolatu duzue Donostian.\nJ. M. Ormazabal. Manifestazioa ez dugu gazteen aurkako epaiketari begira antolatu soilik. Urtean 200 atxilotzen dituzte, gazteri osoak jasotzen du Estatuaren jazarpena. Manifestatzera deitzeaz gainera, gu eragile politikoen erantzun edo jarrerari begira gaude.\nI. MeÃ±ika. Printzipioz, manifestazioa abiapuntu baten mugarria izatea nahi dugu. Estatuak azken urteotan ezarritako errepresioaren aurrean Euskal Herriko hainbat sektoreren jarrera eta pentsamoldea berretsi da. Makro-sumario honek euskaldunok martxan gaudela berresteko balio behar du. Euskal herritar moduan geure hautuak sendotu behar ditugu eta norabide horretan aurrerapausoak eman. Hau da, antolatzeko eskubidea garatu eta bermatu behar dugu, eta egiteko horretan harrotasun moduko bat agertu ere bai. Honez gero, Estatuari aski dela esatea ez da nahiko.\nJ. M. Ormazabal. Alegia, eragile politikoek herri mailan dagoen nahiaren arabera mugitu behar dute. Askotan, beren jarrera sendotzen dute, baina ez dira mugitzen.\nBien bitartean, nola gaindi daiteke zuen ilegalizazioaren egoera?\nJ. M. Ormazabal. Bi giltza daude. Estatuarena batetik, orain Gobernua PSOEren esku izanda, estrategia aldatu daiteke. Bestetik, beste giltza Euskal Herriak dauka: herri bezala bitarteko propioak garatu behar ditu Estatuaren debekuak eta legediak aldatzeko.\nI. MeÃ±ika. Bi giltzak uztartuta daude. Estatuak ilegalizazioaren prozesua martxan jarri zuen eta gatazkarekiko zuen jarrera ageri. Baldintza demokratikorik gabeko egoera honetan ezin dugu pentsatu proiektu politiko guztien garapen demokratikoa gauza daitekeenik. Beraz, konponketa moduko bat topatu behar dugu halabeharrez. Estatuak gatazkaren muinera jo behar du, eta zeregin horretan euskal herritarren hitza eta erabakia errespetatu behar ditu. Zentzu horretan, Anoetako Proposamena eta Nazio Eztabaidagunearen ekimenen bidez ilegalizazioaren arazoa soluziobidean jar daiteke.\nZer ekar dezake zuen belaunaldiak legez kanpo geratu ondoren?\nJ. M. Ormazabal. Polizia operazio guztien eta epaiketa erraldoi honen ondorengo gure lehen nahia egoera aldatzea eta ginen moduan aritzea da. Ilegalizazio egoera gainditzea, alegia.\nI. MeÃ±ika. Oso une klabean bizi gara Euskal Herrian. Guk baino lehenago beste belaunaldi batek, borrokaren bitartez, gatazkaren muina azaleratu zuen. Borroka dela-eta, gatazkaren parametroak oso gogorrak bihurtu dira, eta batzutan desitxuratuak izan dira. Baina egun, gatazkaren izaera definituagoa badago borroka horiei esker izan da. Orain kontua, bai gure belaunaldiak bai hurrengoak, egoerari erantzuten jakitea da. Hurrengo belaunaldiak ez luke ilegalizazio egoera jasan behar, lan egin behar dugu egoera guztiz antidemokratiko hau bizi ez dezan, ilegalizazio garaia gainditu behar dugu. Horretarako, autodeterminazio eskubidea eta lurraldetasunaren auzia gauzatzeko bide egokienak urratu behar ditugu eta horretan gu baino gazteagoak lagundu.\nNola ikusten duzue zuen eta herri honen geroa?\nJ. M. Ormazabal. Gazte mugimenduaren geroa marrazten hasia da. Horren adibide ditugu Kukutzan egindako Okupazioaren Aldeko Jardunaldiak, Markinan burutu ziren gazte mugimenduen estrategia topaketak. Segiren azken Batzar Nagusiko leloak horrela dio: "Amuarrainak begi bi, sei ezkailuk hamabi". Etorkizuna dinamikoa da. Kongresuko eztabaida nagusiaren ondoren, XXI. mendeko euskal gazte mugimenduaren ardatz nagusiak aisialdian eta kultur dinamizazioan kokatu ditugu. Tamalez, jai eredua sistemaren arabera garatzen eta indartzen ari da. Hala ere, okupazioaren aldeko mugimendua boom bat izan da Euskal Herrian. IruÃ±eko Euskal Jai-ren eraistea gogoan. Gure kezka, sistemaren azken oldarraldiak direla-eta, gazteak alienaziotik saihestea da.\nI. MeÃ±ika. Gazteok kolektibo bat osatzen dugun heinean problematika propioak ditugu, berauek ezagutu eta bizi ditugu. Arazoei irtenbidea guk eman behar diegu, jakina. Arazoak ez ditugu berdin bizitzen guk eta adin nagusiagokoek. Etxebizitzaren arazoa denontzako da larria, baina areago guretzat. Gazte mugimenduaren aniztasuna eta kezkak oso zabalak dira, zoritxarrez, egoera antidemokratikoa eta errepresiboa dela-medio, hauek bigarren planoan geratzen dira, gatazka politikoaren lerro nagusiak nabarmentzen dira. Baina funtsean, etxebizitza, lana, euskara, hezkuntza, aisialdia edo drogo-menpekotasunaren arazoak gazteon problematika eta beharrizanak dira. Segi tresna besterik ez da.\nLegez kanpo egonda ere.\nJ. M. Ormazabal. Joan den irailean, Durangon, gazte mugimendu independentista eta ezkertiarraren kongresuan ilegalizazioa gainditutzat jo genuen. Edozein herritan gazteria lanean ari da. Ilegalizazioak bere kostuak ekarri ditu, baina Segiren egituretan oraindik ere milaka gazte antolatzen dira.\nI. MeÃ±ika. Segiren jarduera nagusia, gazteon problematika ardatz harturik, gazteontzako proiektu integrala eskaintzea eta garatzea da Â«Independentzia eta SozialismoaÂ» helburu, baina aipatu arazoak konpondu nahian. Noski, gatazka politikoa indarrean dagoen heinean, demokraziaren gabeziak arazo horiei irtenbideak aurkitzea oztopatzen du, baina eguneroko lana horiek gainditzea da, gure asmoak horretara zuzenduak dira batez ere.\nSegiri leporatu zaion kale borrokaren erantzukizuna atzean geratu da, beraz.\nI. MeÃ±ika. Hori gazte independentistei ezarri zaigun ikonoa da, etiketa moduko bat. Kale borroka hainbat gazteren espresioa da, ez Segirena. Euskal Herriko gazteria kale borroka baino askoz gehiago da, baina hedabide nagusiek ez dute hori islatu nahi. Epaiketa bitartean hainbat herritan etxeak okupatu dira, lan baldintzak eta errepideetako egoera salatzeko ekimenak egin dira. Ikasle Abertzaleek Zaplasteko Eguna antolatu dute. Ez ikustea edo ez ikusi nahi izateak ez du esan nahi besterik egiten ez denik. Aitzitik, gazteok eremu horietan dugu indar nagusia. Gazteriak egun ekintza hauek burutzen ditu nagusiki.\nJ. M. Ormazabal. Segi eta kale borrokaren arteko lotura gaindituta dago Euskal Herrian. Epaiketa izan den bitartean ageri denez, Espainiako hedabideek horretan jarraitu dute. Euskal herritarrek, ordea, biak bereizten dituzte.\nAuzitegi Nazionalaz gazteen ikuspegia\nÂ«Epaiketaren ezaugarrietako bat antolaketa eza izan da. Goizeko 10:00etan deitzen gintuzten eta 11:30etan hasten zen epaiketa, epaileen gogoaren arabera. Hauek kafea hartzeko gogoa izanez gero, epaiketa ordu bat berandu has zitekeen. Benetako lanorduak hiru edo sei artean izan zitezkeen, eta guk 10 ordu ematen genituen bertan. Madrilgo Auzitegi Nazionalean egoteak marroi itxura dauka, konnotazio txarra. Guk ez genekien zer aurkituko genuen eta salbuespenezko tribunal bat aurkitu genuen, Euskal Herriko hainbat pentsamolde politiko epaitzeko -funtsik gabe- inpunitate osoa duena. Lehenik espetxeratu eta ondoren epaitzeko -jarraibide horretan- duten inpunitatea izugarria da, edozein modutan tratatu gaituzte, azpiegituren baldintza kaxkarrak tarteko. Euren helburu politikoak betetzen badituzte ez zaie axola gure gutxieneko eskubideak errespetatzen edo bermatzen diren. Horren lekuko Eusko Jaurlaritzaren begiraleen kasua da. Justizia saileko arduradun batek ea begiraleak zer egiten zuten han, -ea Burundin ote ginen?-, galdetu zuen. Hirugarren Munduko herrialde bateko justiziaren pare agertu dira, edo gurekin behintzat hango bitartekoekin aritu diraÂ».\nNazioarteko elkartasuna, herriaren babesa eta abokatuen lana goraipatu dituzte\nÂ«Segiren ilegalizazioaren ondorioz gazte askoren antolakuntza eta borroka delitu bilakatu dira. Epaiketaren bidez gu protagonistak bilakatu gara, baina lorpena, benetan, antolatzen eta borrokan ari diren gazte guztiena da, Segin hala nola beste taldeetan ari direnen lorpena. Badirudi Segiko gazteok soilik jasan dugula jazarpena, baina gazteen konpromisoa da gehien bat epaitu eta jipoitu nahi dutena. Euskal gizartearen aldetiko elkartasuna horrela ulertzen dugu, finean, gizartearen afera baita, ez gazteona soilik, gazteok ez gara auzipetu hutsak, gizarteko partaideak gara. 3.000 atxikimendu jaso dugu, penintsulako gazte erakunde askorenak: kantabriarrak, asturiarrak, gaztelarrak, katalanak, baita Europa, Mexiko eta Kolonbiatik jaso ere. Halaber, abokatuek egindako defentsa juridikoa itzela izan da, irregulartasun juridiko guztiak agertu dituzte. Arantxa Zulueta, Iker Urbina, Aitor Ibero, IÃ±igo Iruin, eta Jone Goirizelaia abokatuen lana militante konprometituena izan da, luxua da guretzat. Guraso eta lagunen Ã»jende anonimo horrenÃ» konpromisoa, elkartasuna eta babesa ere jaso ditugu, hemen eta Madrilen. 40 agerpenetan ez gara behin ere bakarrik izanÂ».\nJose Manuel Castells, Zuzenbide Administratiboan katedraduna: Â«Instruktoreak gehiegizko konfiantza jarri du polizia txostenetanÂ»\nÂ«Epaiketak edota 18/98 sumarioak hiru akats nagusi ditu. Lehenengoa, prozesua bera atzeratzea. Hainbat kasutan, lau urteko atzerapena zuzenbidearen ukapena da, eta prozesua bertan behera utzi beharko lukete; horrenbesteko denbora pasatzeak prozesua bera baliogabetzen du. Bigarrenik, epaiketaren izaera kolektiboa da. Zuzenbideak eta batez ere zuzenbide penalak, norbanakoarengana zuzendua izan behar du, subjektuari atxiki behar zaio. Epaiketa kolektibo hauek azkeneko ebazpena zalantzan jartzen dute, prozesuan balore subjektiboak galtzen dira-eta. Hirugarrenik, prozesu honek oso instrukzio txarra dauka poliziaren txostenetan oinarritzen delako. Frogak izan daitezke, dudarik gabe, baina ez dira frogak maiuskulaz. Polizia txostenak batzutan alderdikoiak izaten dira eta bestetan ez dute frogatzeko balio. Alabaina, epaile instruktorearen akatsa medio, prozedura osoaren oinarria poliziaren txostenean funtsatzen bada, honek pisu izugarria hartzen du tribunalaren erabakian. Tamalez, kasu honetan instruktoreak gehiegizko konfiantza jarri du poliziaren txostenetan. Prozesuak txosten hauen menpe daude eta benetako justizian frogak behar dira. Eta gainera aurrekariak badira, adibidez, Egin edota Euskaldunon Egunkariaren kasuak. Auzitegi Nazionalak tamalez antzinako TOP delakoa ordezkatu duÂ».\nGarbiÃ±e Biurrun, epailea eta EHUko irakaslea: Â«Auzitegi Nazionala krisian dagoÂ»\nÂ«18/98 sumarioan ea zuzenbidearen oinarriak bete ote diren galdetu beharko genuke lehenbizi, hori bailitzateke prozesuaren lehenbiziko bermea. Zoritxarrez jende askok hori zalantzan jarri du, baita nik ere neurri handi batean, izan ere, horretarako arrazoiak baitira. Lehenbizi, tortura salaketak izan ziren eta horiek behar bezala ikertu beharko lirateke. Hasteko, horiek baldintzatzen dute epaituen defentsa duina. Non daude berme penalak, alegia? Auzitegi Nazionala krisian dago. Aldaketa oso nabarmenak izan dira instrukzioaren arloan, gero eta ikerketa orokorragoak egiten dira. Kolektibo oso handiak hartu eta epaiketa orokorrak egiten dira. Bigarrenik, muga garbirik gabeko ikerketak egiten dituzte, eta askotan ez da ikerketaren helburu argirik ikusten. Ikerketa oso zabalak badira, aztertzen diren kasuak eta gertaerak oso modu zabalean ikertzen dira. Epaiketa honen tipo penalak oso lotura ahulak ditu ikertu diren Ã»eta gertatu omen direnÃ» ekintza edo delituekin. Beraz, ikerketa modua zeharo aldatu da. Zentzu horretan terrorismoari buruzko tipo penalak gero eta ilunagoak eta zehazgabeak izaten dira. Hau guztia zuzenbide penalaren oinarriaren aurka doa erabat. Finean, edozein gertaera sartzen dute edozein tipo penalean. Auzitegi Nazionala terrorismoaren aurkako tresna bihurtu dute eta zuzenbidearen aurka jarri. Epaileek ez dugu tresna izan behar, independenteak eta alderdikeriarik gabeak baizik. Epaitegiek ez dute ezeren aurka izan behar, nahiz askotan helburu nobleak izan, justizia tresna da, eta Ã»legearen araberaÃ» prozesurako berme guztiak aplikatu behar ditu. Hori da Auzitegi Nazionalean huts egiten duenaÂ».


WORDCAMP IRUN EKITALDIAREN BIGARREN EDIZIOA MAIATZAREN 31tik EKAINAREN 2ra BITARTEAN : Zazpi aldizkaria\nWORDCAMP IRUN EKITALDIAREN BIGARREN EDIZIOA MAIATZAREN 31tik EKAINAREN 2ra BITARTEAN\n2018an estreinaldian lortutako arrakasta ikusita, WordCamp Irun bueltan da, maiatzaren 31tik ekainaren 2ra bitartean, WordPress plataformaren (munduan gehien erabiltzen den web edukien kudeatzailearen) erabiltzaile eta jarraitzaileak biltzeko.\nWordPress doako software libre bat da, sareko edukien argitalpena demokratizatzea duena helburu. Nornahik erabil dezake bere webgune propioa sortzeko, eta nahi bezala alda dezake; are gehiago, negozio eredu bat sor dezake haren inguruan (direla zerbitzuak, direla software produktu eratorriak).\nPlataformaren inguruan, erabiltzaile komunitate bat eratu da, bere borondatez eta musu truk haren garapen eta zabalkundean lan egiten duena, eta, urtero, WordCamp direlako asteburuko ekitaldiak egiten ditu, non tailerrak, hitzaldiak, networkinga eta jarduera sozialak antolatzen dituen.\nAurten, hamar hiritan egingo dira antzeko ekitaldiak, eta hamar hiri horietatik txikienekoa da hau; hori dela eta, berrikuntzak egin behar izan dira, esperientzia erakargarri bat eskaintzeko. Guztira, berrehun lagunek baino gehiagok parte hartuko dute.\nMaiatzak 31 (ostirala), Urdanibia plaza\nBost hizlari bikain ekintzailetza digitalaren inguruan mintzatuko dira: nomadismo digitala, tokiko kasu arrakastatsuak, ekiteko beldurra, sare sozialen kudeaketa... Berrikuntza hitzaldiak irekiak izatea da; alegia, interesa duen oro joan ahalko da, dohainik. Gainera, mundu osoan WordCamp bat kalean egiten den lehenengo aldia izango da.\nEkainak 1 (larunbata), Mondragon Unibertsitatea (Palmera-Montero Gunea)\nTxartela erosten dutenek eskubide hauek izango dituzte: 23 hitzalditarako sarrera, opariz osatutako ongietorri pack bat, babesleen deskontuak, elastiko oroigarri bat, egun osorako kafea eta fruta, larunbateko eta igandeko bazkariak eta larunbat gauean Euskal Kultur Taldearen sukaldaritza elkartean (Irunen bertan) egingo den festa batera joateko sarrera (txartelaren prezioa: 20 €).\nHitzaldiak bi aretotan izango dira, aldi berean: areto nagusiko hitzaldiak profil teknikorik ez dutenentzat izango dira, eduki sorrerari, sare sozialei, marketinari eta segurtasunari buruzkoak, eta bigarren aretokoak, berriz, profesionalentzat, web diseinu eta garapenari buruzkoak funtsean.\nEkainak 2, igandea: Contributor Day\nMunduko WordPress komunitateari laguntzen (itzultzen, kodea garatzen, ekitaldiak antolatzen) irakasteko tailerrak izango dira, parte hartu nahi duen ororentzat.\nGonbidatutako hizlarietako batzuk\n•\tJoan Boluda (Bartzelona): online marketineko aholkularia, mundu osoan ezaguna\n•\tFernando Tellado (Madril): espainierazko WordPress munduko mundu mailako erreferentea\n•\tRocío Valdivia (Sevilla): WordPress Fundazioaren komunitate arduraduna Europa, Asia eta Afrikarako\n•\tAinara Rubio eta Pía Alzaga (Irun): Txikis del Bidasoa magazinaren kudeatzaileak eta 2018ko Irun Ekintzan saridunak –ekintzailetza aitortzen dute Irun Ekintzan sariek–\nOso sarrera gutxi gelditzen dira, eta webgunearen bitartez bakarrik eros daitezke.


Zamalbide jatetxea | zamalbidejatetxea.com\n1950 urte inguruan ireki zituen ateak Zamalbide Jatetxeak merienda-toki bezala. Eusebio Macicior eta María Berasartek sortu zuten, hasiera batean, etxeko janak eta kazolatxo ezberdinak eskeintzen zituen taberna moduan. Urteak aurrera joan ahala, Miguel Mari Macicior, sortzaileen semeak, hartu zuen negozioaren ardura bere emaztea den Lourdes Legorbururekin batera.\nDenboraren igarotzearekin eta bezeroen nahiak asetzeko asmotan, gaur egun ezagutzen dugun jatetxean bihurtu da, eta egunez-egun hobetzen saiatzen da ahalik eta zerbitzurik egokiena eskeini ahal izateko.\nIngurune pribilegiatu batetan kokatuta dago, mendi eta lasaitasunez inguratuta. Jantoki nagusi bat du eta terraza erosoan beste bat. Parking pribatu bat ere badu, eta baita haurrentzako jolastokia. Guzti honetaz aparte, kalitate goreneko produktuek, eskeinitako zerbitzu profesionalak, eta gertutasunak, Zamalbide Jatetxea leku aproposa bihurtzen dute bazkari naiz afari batetaz disfrutatzeko.


Amorebieta-Etxanoko hiru artista ezagunek egindako hiru Zintzilik ikusi ahal izango dira ostegunetik aurrera — Amorebieta-Etxanoko Udala\nAmorebieta-Etxanoko hiru artista ezagunek egindako hiru Zintzilik ikusi ahal izango dira ostegunetik aurrera\n•\tKoralak eta Amorebieta-Etxanoko Udaleko Kultura Sailak Enrike Renteria pintura lehiaketako Zintzilik modalitatea gogoratu nahi dute. •\tIñaki Olabarri, Mikel Berrojalbiz eta Rosalinda Incardonaren lanak udaletxeko eta Zelaieta Zentroko fatxadan ikusi ahal izango dira.\nAmorebieta-Etxano, 2020ko uztailaren 6a. Koralak, Amorebieta-Etxanoko Udaleko Kultura Sailaren laguntzarekin, Enrike Renteria pintura lehiaketako Zintzilik modalitatea gogoratu nahi du, hiru artista zornotzarren lanekin. Lan hauek udaletxeko fatxadan eta Zelaieta Zentroan ikusgai egongo dira datorren ostegunetik, uztailaren 9tik, aurrera.\nCOVID-19ak eragindako egoerak Amorebieta-Etxanoko kultur proiektu asko atzeratu edo bertan behera uztea ekarri du. Enrike Renteria pintura lehiaketa ez da salbuespena izan, eta osasunaren ikuspuntutik zuhurtziaz jokatzeagatik, normalean egin ohi den bezala ez egitea erabaki da.\nHala ere, Koralak eta Amorebieta-Etxanoko Udaleko Kultura Sailak, kulturaren garrantzia edo kasu honetan arte plastikoena, azpimarratu beharra ikusi dute, baita egungo egoeran ere. Egoera honetan, herrian bizi diren hiru artistari Enrike Renteria lehiaketaren garrantzia gogoratzeko hiru artelan sortzeko erronka aurkeztu zitzaien.\nErronka onartu eta Zintzilik-Enrike Renteria 2020 programak hiru sorkuntza lan berri izango ditu. Iñaki Olabarri eta Mikel Berrojalbizek 2x3 metroko lan bi egingo dituzte, eta lan hauek Zelaieta Zetroko fatxadan ikusgai egongo dira uztailaren 9tik aurrera. Bestalde, Rosalinda Incardonak Amorebieta-Etxanoko udaletxean zintzilikatuko du bere lana.\nSalbuespenez, hiru adierazpen artistiko hauen sorkuntza lana dokumentatu egin da, Koralak uste baita egungo egoerak merezi duela pandemia honetan egindako sorkuntza lana erakusten duten adierazpen grafiko bat izatea, eta hori herritarrei helaraztea. Zornotza Aretoko webgunean (mediatekan) egongo den bideo batean ikusi ahal izango da sorkuntza lana, uztailaren 12tik aurrera: https://sarrerakzornotzaaretoa.com/mediateka/


“La mentira en la sangre”ren aurkezpena urteko azken Literapunken | Asel Luzarraga\nDatorren asteartean, abenduak 13, La mentira en la sangre aurkeztuko dut Salón Pueyrredónen, urteko azken Literapunken. Ekitaldia, betiko moduan, 21:00ak aldera hasiko da. Zortzi idazle egongo gara gure testuak irakurtzen eta, betiko lez, musika ere egongo da. Aukera polita liburua aurkezteko, pasarte batzuk irakurtzeko eta lagun artean gau ederra pasatzeko.\nLos buenos no usan paraguas eta Las sombras de la utopía liburuen aleak ere eramango ditut, noski, nahi dituenentzat.


Teknópolis teknologia ezagutzarako programak kapitulu bat eskaintzen dio Itelazpi – ren jarduerari. | Itelazpi\nTeknópolis teknologia ezagutzarako…\nJoan den asteburuan, Teknopolis zientzia eta teknologia ezagutzarako programak Itelazpik garatzen duen jarduera nagusietako bat jorratu zuen: irrati eta telebista seinaleen garraioa eta hedapena.\nKapituluan, Matxalen Lauzirikak, Itelazpiko Zuzendari Nagusiak, eta telebistako seinalearen bizi-zikloa koordinatzeaz arduratzen diren profesionaletako batzuk, prozesu konplexu hau garatzeko atalak azaldu zituzten modu ulergarrian: ekoizpena, ekarpena, banaketa eta hedapena.\nPrograma berriro ikus daiteke nahierara Teknopolisen webgunetik, hurrengo esteka hauetan:\nIñigo Pérez, Itelazpiko zuzendari teknikoa sareko operazio eta ikuskaritza gelan, ekipoak eta sareak urrutitik nola kudeatzen ditugun azalduz.\nIñigo Adarraga, Itelazpiko hedapen arduraduna, Zaldiaran hedapen zentroan (Araba), telebistako emanaldiak antenan nola jarri azaltzen.\nJorge Perez, Itelazpiko garraio arduraduna, EiTBren eraikineko areto teknikoan (Bilbo), telebistako emanaldien garraioa nola hasten den azaltzen.


Iruñeko San Lorenzo elizan egingo dute 24 orduko itxialdia Agoizko Siemens Gamesako beharginek, bihar goizera arte. "Argi izan dezatela guztiek amaierara arte borrokatuko dugula", esan dute gaur.\nArgazkia: SER Navarra\nAurrera doaz Agoizko (Nafarroa) Siemens Gamesako langileen mobilizazioak: Iruñeko (Nafarroa) San Lorenzo elizan 24 orduko itxialdia eta gose greba egingo dute gaur. 11:00etan ekin diote itxialdiari, haien lanpostuen defentsan, eta Agoizko fabrika ez ixteko eskatzeko. Espainiako Polizia goizean bertan bertaratu da elizara, eta irteteko eskatu die beharginei.\n"Enpresari, Nafarroako Gobernuari eta, oro har, herritar guztiei esan nahi diegu multinazional baten politika sutsu eta eskrupulugabearen biktima garela, eta, diru gehiago irabazteko, ez zaiola axola 239 familiaren bizitza eta ametsak haustea. Baina argi izan dezatela guztiek amaierara arte borrokatuko dugula", adierazi dute langileek.\nBihar 11:30ean amaituko da gaur hasitako protesta, eta aurrerantzean ere mobilizazioekin jarraituko dute.\nEkainaren amaieran jakinarazi zuten Siemens Gamesak Agoizko lantegia ixteko asmoa duela, eta horrekin batera, martxan jarri duela han soldatapean jarduten duten 239 beharginak kaleratzeko prozedura.


Askotan kanpora begira bizi gara bizitza horretan gure barne konexioa albo batera utzita. Atal honetan, orainean kokatzeko baliogarriak izan daitezkeen mota askotako baliabideak dituzue. Aniztasuna sortzaileek ematen dute, hemen kokatzeko helburu hori lortzeko beraien ikasketa/bizipen prozesuetan oinarritu baitira. Aurkituko dituzuen bitarteko bakoitza pertsona desberdinen arteko elkarlanaren ondorio da eta horrek irekiera berezi bat ematen dio emaitzari. Bakoitza desberdina gara eta hemen zuentzako pizgarria den zerbait aurkitzea espero dugu.\nBarneko oreka puntua ureztatzen\nAudio honen bidez, orain eta hemen gertatzen ari denari arreta jartzeko teknika bat ikasiko dugu. Arnasketan arreta ipintzeak lasaiago sentitzen laguntzen digu, orainera itzultzen. Gainera barne oreka puntuak aurkitzearen onurak gehitzen zaizkio ariketari.\nBarneko ausardiarekin konektatu\nArnasketa eta irudimena erabiliz bidaia bat egingo dugu eta denok barnean dugun indar eta ausardiarekin konektatzeko aukera izango dugu. Kasu honetan bi euskarritan daukazue eskuragarri barruko bide hau, audioan eta testu formatuan.\nArnasketa, erritmoa, kolorea\nGeletan gaien lanketarekin hasi aurretik, ikasleak “hemen eta orain” kokatzeko helburuarekin sortu dugu ariketa hau. Horretarako sistema neurobegetatiboa eta hipotalamoa orekatzeko teknikak erabili ditugu\nArnasa Gorputza Usaimena\nGeletan gaien lanketarekin hasi aurretik, ikasleak “hemen eta orain” kokatzeko helburuarekin sortu dugu ariketa hau. Erlaxazio ariketa bat da. Barrurako bide bat egingo dugu horrek gorputzean sortzen duen efektu atsegina sentitu eta bizitzeko.\nMusika entzuteak sentimendu ezberdinak sortzen ditu pertsonengan. Ezaugarri horretaz baliatuko gara unean sentitzen duguna barrutik kanpora ateratzeko. Helburua lortzeko asmoz parte-hartzaileei koadro bat airean margotzeko proposatuko diegu.\nHarriak kolorea irudimena\nAriketa honetan bisualizazioarekin lan egingo dugu. Parte-hartzaileei erakutsi nahi diegu pentsamenduak erabiltzea zein lagungarria izan daitekeen. Efektu positibo ugari ditu, asko erlaxatzen du, gorputza kontrolatzen laguntzen digu.\nArtilezko mandala bat sortzea proposatzen dizuegu. Mandala honen bidez parte hartzen dutenen lotura marraztuko dugu. Era berean, mandala honen bidez, guztion balioa, eta elkar zaintzearen garrantzia azpimarratu nahi da.


Hezkuntza sistema propioaren alde, kalera! | Borroka Garaia da!\nHezkuntza sistema propioaren alde, kalera!\nPosted by kolaborazioak 22/03/2017\nEuropa 2020 plan neoliberaletik etorritako haizeek lur hartu zuten 2011.urtean Espainian. LOMCE izenez ezagututako lege proposamena besapetik atera eta espainiar parlamentura eraman zuen Wert ministro ohiak. Ikasleok espainiar konstituzioaren bedeinkazioz, lan merkaturako pieza bilakatzeko plan borobila.\nGerora sortutako iskanbila ederki makilatu zuten dimisio antzeztuekin, egindako lanagatik saria jaso ostean, nola ez. — Titular eta eztabaiden erdigunean zegoen hizketagaia desagertzen joan zen gutxinaka-gutxinaka. Ez ordea ikasgeletatik. Mamu ikusezin bat bezala ikasgeletaraino sartu zaigu liburuetan, etxerako lanetan, apunteetan, arbeletan…\n2016-2017 ikasturtean LOMCE legearen aplikazioaren azken fasean gaudela suposatzen da, zehaztutako edukien eta kurtso amaierako errebaliden aplikazio zuzenean. Aldaketa hauek merkatuaren logika txertatu eta estatu espainiarreko elite ekonomikoei mesede egiteko diseinatuta daude.\nHezkuntza sistema erreforma bidez diseinatu eta norabidetu dute lan merkatura geroz eta gazteago, esplotatuago eta zapalduago joan gaitezen. Eskolatik fabrikara, esku-lan merke eta sumisoak izan gaitezen.\nEuskal Herrian ere ez da kontrakorik gertatu. 2013.urtean, LOMCE onartzearekin batera, PNVko Cristina Uriarte Hezkuntza Sailburuak ere HEZIBERRI 2020 plana atera zuen eusko labelarekin besapetik. PNVren laguntxoen interes ekonomiko zein politikoen mesedetarako hezkuntza plana. EHUn 3+2 erreforma neoliberalarekin borobildu zuten beraien asmoa. Dena ikasleon mesederako omen.\nUrte guzti hauetan ordea, hezkuntza komunitate osoaren oihu irmoa entzun da kale zein ikasgeletan. LOMCE, Heziberri eta 3+2 erreformei ezezko borobila eman zaie Euskal Herriko txoko desberdinetan egindako ehunka mobilizaziotan. Gaur sindikatuek eta bihar ikasleok deitutako mobilizazioak ere horren adibide dira. Milaka herritar hezkuntza sistema propio baten aldeko borrokan kalean, lan baldintza eta ikas baldintza duinak aldarrikatuz.\nErnai gazte antolakundetik ere dei egiten diogu euskal gazteriari eta baita herritar orori ere hezkuntza sistema propio baten aldeko borrokan kaleak betetzeko eta inposatu nahi dizkiguten erreforma eta plan neoliberalei hortzak erakusteko.\nHezkuntza herritik eta herriarentzat, denok kalera!\nPosted in: Euskal Herria,kolaborazioakTagged: Hezkuntza sistema propioaPermalinkUtzi iruzkina\n← Mensajes del PKK en el Newroz\nKriminalizazioaren gainetik, gora ikasle borroka! →


2 Korintoarrei 7 EAB - Elizen Arteko Biblia - Biblics\n2 Korintoarrei 7 Elizen Arteko Biblia (EAB)\n1. Ene maiteok, honelako agintzariak ditugunez gero, garbi gaitezen gorputzeko eta espirituko zikin guztietatik, eta eraman dezagun bere betera geure sagarapena, Jainkoarenganako begirunean biziz.\nKorintoarren damua eta Pauloren poza\n2. Egidazue leku zeuen bihotzetan. Ez diot inori bidegaberik, ez kalterik egin, ez dut inor ustiatu.\n3. Ez zaituztet gaitzetsi nahi, esana baitizuet barru-barruan zaituztedala: elkarrekin bat eginak gaude, bai heriotzarako, bai bizitzarako.\n4. Handia da zuengan dudan konfiantza eta harro nago zuengatik. Adorez betea nago eta pozez gainezka neure atsekabe guztien artean.\n5. Mazedoniara iritsi nintzenean, nik, gizagaixo honek, ez nuen atsedenik izan; atsekabeak izan nituen alde guztietatik: borroka kanpotik eta beldurra barrutik.\n6. Baina bihozgabetuei adore ematen dien Jainkoak adorez bete ninduen Titoren etorrerarekin.\n7. Eta ez bakarrik haren etorrerarekin, baita zuengandik ekarri zizkidan berri pozgarriekin ere: berak jakinarazi zizkidan ni ikusteko duzuen irrika, zuen damu-negarra eta nirekiko maitasuna. Horrek oraindik gehiago poztu ninduen.\n8. Horregatik, nire gutun harekin nahigabea eman banizuen ere, ez dut damurik. Eta, gutun hark alditxo batez nahigabetu egin zintuztela ikusirik, lehen damuturik egon banintzen ere,\n9. orain poztu egiten naiz; ez, noski, eman nizuen nahigabeagatik, nahigabe horrek zeuen jarrera aldatzera eraman zintuztelako baizik. Zuen nahigabea Jainkoak nahi bezalakoa izan zen; beraz, ez nizuen inolako kalterik egin.\n10. Izan ere, Jainkoaren asmoen araberako nahigabeak salbamenera garamatzan bizi-aldaketa dakar ondorio, eta horretaz damutu beharrik ez dago. Mundu honetatik datorkigun nahigabeak, berriz, heriotzara eramaten gaitu.\n11. Begira, bestela, zer sortu zuen zuengan Jainkoaren araberako nahigabe horrek: nolako ardura eta zeuen buruak zuritu beharra, nolako haserrea eta beldurra! Nolako irrika eta zaletasuna nireganako, nolako bizkortasuna erruduna zigortzeko! Garbi azaldu duzue errugabe zinetela arazo honetan.\n12. Idatzi, beraz, ez nizuen idatzi iraina egin zuenarengatik, ezta hartu zuenarengatik ere, Jainkoaren aurrean nitaz duzuen ardura agertzeko aukera zuei emateko baizik.\n13. Zuen jokabideak kontsolatu egin nau.Eta oraindik gehiago poztu nau Titoren zoriona ikusteak, zuek guztiok biziberritua utzi baituzue berorren bihotza.\n14. Zuetaz egin nizkion goraipamen guztiak ez dira gezur gertatu; bestela baizik, zuei beti egia esan dizuedan bezala, egia gertatu dira zuetaz Titori egin nizkion goraipamenak ere.\n15. Zuek guztiok agertu zenioten mendetasuna eta nolako begirunez hartu zenuten gogoratzean, handiago egiten zaio zuekiko maitasuna.\n16. Zuengan konfiantza osoa izan dezakedala jakiteak pozez betetzen nau.\n‹ 2 Korintoarrei 6\n2 Korintoarrei 8 ›\n2 Korintoarrei 7


About Ezagutzen nautenek badakite jolaus, Jokin Lacalle Usabiaga (bio) izen-abizenen akronimoa dela. Duela bost urte nire nick-a horixe izango zela erabaki nuen eta gaurdaino. Formazioz botikarioa eta ogibidez irakaslea eta IKT dinamizatzailea; a ze bitxo arraroa eginda nagoen! Une honetan Ordiziako Jakintza ikastolan ari naiz lanean. Denbora, ilusio eta izerdi asko utzi ditut, azken bost urteotan, gure proiektu arrakastatsuena izan den IKTeroak izeneko blogan. Orain beste saltsa berri batzuetan murgilduta nabil. Zertan ari naizen jakin nahi baduzu, nirekin harremanetan jar zaitezke posta bitartez.\nBabies and the moon by CarlosMora... 4 years ago\nAprendizaje Basado en Proyect... by Silviagongo 5 years ago\nOinarrizko akotazioa by karlossukunza 12 years ago\nSin conflicto no hay matemáti... by sergidelmoral 5 years ago\nBoris Mir - El extraño caso d... by Musicarraona 5 years ago\nAprendizaje basado en Proyect... by victorjmarin 6 years ago\nCompetencias para la Inserció... by proyectoCIL 7 years ago


Gladys Saria, ingurune digitaleko emakumezko profesionalen saria - Domeinuak .eus\nPuntuEUS Fundazioak eta UPV/EHUko Informatika Fakultatea, Gipuzkoako Foru Aldundiko Berdintasunerako Organoaren eta Danobatgroupen babesarekin, sustatzen dute Gladys saria. Gladys sariak emakumeak esparru teknologikoan sartzea sustatzen du, eta ondorioz, emakumeen presentzia areagotzea du helburu. Sariek ingurune digitalean lan egiten duten emakumeen funtsezko zeregina aitortzen dute eta, azken finean, gizarte digitalaren eraikuntzan berdintasun-irizpideekin parte hartzea sustatzen dute hiru helburu nagusirekin:\nZergatik Gladys saria? Euskal Herriko Unibertsitateko Informatika Fakultatea aspalditik arduratuta dago informatikako ikasketak egitera etortzen den emakume kopuru txikia dela eta. Ez da Donostiako Informatika Fakultatean bakarrik gertatzen den fenomenoa baizik eta mundu mailakoa, eta are gehiago, ez da bakarrik informatika arloko ikasketa eragiten ari den fenomenoa baizik eta ikasketa zientifiko-teknikoetan, hau da, PuntuEUS Fundazioak ere Kaixomundua.eus bezalako proiektuekin, adibidez, sustatzen duen STEAM arloan eta bokazioetan oro har. Horregatik indarrak biltzea erabaki dute Gladys saria sortu ahal izateko, Gipuzkoako Foru Aldundiko Berdintasun Organoaren eta Danobatgroupen laguntzarekin. Donostiako Informatikako Fakultateari dagozkien zenbakiei erreparatuz gero, argi ikus daiteke emakumezkoek ez dutela interes handiegirik informatika arloko unibertsitate ikasketak egiteko. Azpiko taulan azken ikasturteetan Fakultatera joan diren ikasle berrien kopuruak agertzen dira; lehen lerroan (Guztira) jasotako ikasle guztien zenbatekoa eta bigarrenean (Emakumeak), horien artean emakumezkoen kopurua. Emakumezkoen portzentajea oso txikia da, ikasturtez ikasturte (Emakume %). Datuak baxuak izan arren, emakume informatikariak egon dira informatikaren historia hasi zenetik eta gainera, urteetan zabaldu diren informatikarien estereotipoetatik urrun zeudenak. Horietako bat dugu Gladys de Estal. Gladys del Estalek Informatika Fakultatean ikasi zuen III. promozioan, eta 1978an amaitu zituen ikasketak. Ekologiaren aldeko eta energia nuklearraren aurkako ekintzailea ere bazen, baita analfabetismoa desagerrarazteko boluntarioa ere (helduentzako eskolak ematen zituen musu-truk). 1979an poliziak hil zuen Tuteran, Ingurumenaren aldeko jaialdi batean parte hartzen ari zela. Gipuzkoan instalatutako lehen konputagailuetako bat programatzen lan egiten zuen garai hartan. 2019an, bere heriotzaren 40 urtera, Informatika Fakultatean aho batez erabaki zen Batzar Aretoari bere izena jartzea. Zertan datza saria eta zer egin behar da hautagai izateko? Saridunak errekonozimendua eta 3.000 eurotako saria jasoko du. Sariaren helburuetako bat erreferenteak sortzea da, hain zuzen, STEAM bokazioak sustatu aldera, horregatik, saridunari bere ibilbidea biltzen duen bideoa egingo zaio hori webgunean ikusgarri egon dadin. Horrez gain, STEAM bokazioak sustatzen dituen Kaixomundua.eus proiektuko ikasleei hitzaldia eman eta bere jarduna azaldu ahal izateko beste hainbat hitzaldi emateko aukera izango du. Parte hartu ahal izateko hautagaiak izena eman beharko du www.gladyssaria.eus webgunean. Posible izango da, baita ere, hirugarren batek izendatu dezala hautagaia. Bi kasuetan CV azaldua bidali beharko du eta erreferentziazko dokumenturik balego ere. Ingurune digitaleko edozein arlotan ari diren eta 2021ean 40 urte gehienez dituzten emakumezkoek parte hartu ahalko dute.\nApirilaren 19an, Gipuzkoako Foru Aldundiaren egoitzan eginiko prentsaurrekoa. Ezkerretik eskuinera, Leire Palacios (PuntuEUS Fundazioko proiektu-arduraduna), Miren Elgarresta (GFAko Berdintasuneko foru zuzendaria) eta Itziar Irigoien (UPV/EHUko irakaslea eta Informatikan doktorea).


Autoa konpontzeko 8 trikimailu tailerrera joan gabe | Consumer\nAutoa konpontzeko 8 trikimailu tailerrera joan gabe\nLehorgailu bat, azazkaletako esmaltea eta hortzetako pasta oso erabilgarriak izan daitezke ibilgailuaren kalte txikiak konpontzeko.\nLehorgailua, hortzetako pasta eta azazkal-esmaltea ez dira bainugelan bakarrik erabilgarriak… Autoan ere bai! Karrozeriako pilaketak eta haizetako arrailak, azkazalak lehorgailu eta esmaltearekin konpon daitezke. Eta hortzetako pasta itsasargietan urradurak disimulatzeko eraginkorra da! Matxura edo arazo txikietarako trikimailu gehiago daude, adibidez, ozpina eta baselina haizetako-garbigailuetarako. Artikulu honetan zortzi trikimailu ikusgarri azaltzen dira autoa konpontzeko tailerrera joan gabe.\nIrudia: coen def\n1. Ile-lehorgailu batekin mailadurak konpontzea\nMaletategian pilaketak, kolpe-leungailuak, ateak, kapoa edo sabaia? Saiatu lehorgailu eta aire konprimitu bat erabiltzen. -z gainile-lehorgailu(tenperatura egokiarekin), gomazko eskularru lodiak, aluminiozko papera eta izotz-pakete lehorra edo aire konprimatuzko potea eduki behar dira. Materiala bildu ondoren, lanari ekin!\nLehenik, lehorgailua tenperatura ertainean piztu behar da, eta, 15 zentimetrotik gorako distantzian, airea gainazal ablatuaren gainean bota behar da bi minutuz. Eragiketa hori egin ondoren, aluminio-paperaren zati bat jarri behar da eremu ablatuaren gainean. Horrek eremu beroari eutsiko dio, eta, gainera, izotz lehorretik babestuko du pintura.\nEskularruekin, izotz-bloke lehor bat hartu behar da esku batekin, eta aluminio-paperaren gainean poliki igurtzi. Hotz-aplikazio horrek oso denbora gutxi iraun behar du. Aire konprimitua erabiltzen bada, ez da beharrezkoa ikasleak.\nHotza edo aerosola erabili eta une gutxira, ezabatu egingo da olatua. Izan ere, tenperatura-aldaketa dela eta, materiala jatorrizko formara itzultzen da.\nKomeni da jakitea zenbait mailaketatan ez dela nahikoa aplikazio bakarra erabiltzea, eta prozesua errepikatu egin beharko litzateke, nahiz eta ez den gehiegi erabili behar (egun berean, are gutxiago). Gainera, metodo hori ez da eraginkorra gainazal zabalen eta lauen ertzetan zehar zuzen dauden kolpeetarako, edo kolollaturak oso sakonak diren kasuetarako.\nIkusi trikimailu gehiago autoaren bizitza luzatzeko.\n2. Hortzetako pasta? Bai, itsasargiaren urradurak kentzeko\nItsasargiak egoera onean daude batzuetan, eta haien bizitza baliagarria luzea da oraindik, baina urratze txikiak dituzte. Denbora batez berreskuratzeko eta pixka bat irauteko, hortzetako pasta erabil daiteke. Horrekin itsasargiaren gainazala leuntzen da eta, ondoren, eragiketa amaitzeko deskoipeztatzaile bat gehitu daiteke.\n3. Haizetako arrailak geldiarazteko, azazkaletako esmaltea erabili\nHaizetarrak arraila txiki bat badu, aldi baterako geldiaraz daiteke, eta pixka bat aldatu, kristal guztia aldatu arte. Nola? Esmaltea edo azazkal-laka gardena, edozein supermerkatutan erosten dena. Metodo hori aplikatzeko erraza da. Nahikoa da esmalte-geruza batzuk jartzea arrailduraren bi aldeetan, eta horrela ez da hazten jarraituko.\n4. Guk geuk autoa pintatzea\nIbilgailua pintatzea hitz handiak dira, baina gaur egun denetarako irtenbideak daude. Interneten erabileraren hedapenarekin errazagoa da oraindik. Besteak beste, "Pintar mi coche" web orriak lagungarriak dira automobilaren karrozerian kalte estetikoak konpondu nahi dituenari, txapa- eta pintura-tailerreko zerbitzuetara jo beharrik izan gabe. Eskuliburuak eta bideoak edukitzeaz gain, atari honek aplikazio bat du auto-modelo bakoitzaren kolore-kodea aurkitzeko.\nIrudia: Mizel Gaida\n5. Ozpina eta baselina haizetako-eskuiletarako!\nHaizetako-garbigailuaren eskuilek asko sufritzen dute, baina haien bizitza luza daiteke. Ozpinarekin eta baselinarekin berriro bigundu daiteke goma.\nHorretarako, ozpindun oihal bat busti eta bi eskuiletatik pasatu. Ongi bustita daudenean, gomaz garbitu eta zapi batekin garbitu. Azkenik, baselina eskuiladun goma batez zabalduko da, baieta batez, eta 10 minutuz airean lehortzen utziko da.\nIrtenbide horrek ez du balio eskuiletako kautxua hautsita dagoenean, kasu horretan aldatu egin beharko baitira.\nAholku gehiago automobila berraztertzen aurrezteko.\n6. Argizarizko pintzelak\nKotxeetarako tiritak? Urradurak disimulatzeko azkena da. Marka batzuek ere saltzen dituzte. Goi-teknologiako mikrofilmak dira, txapari itsasten zaizkio eta urraduren ikusizko inpaktua murrizten dute. Fabrikatzaileek diotenez, muturreko tenperaturak eta garbituak jasaten dituzte, eta sei urte irauten dute. 20 kolore baino gehiago daude aukeran.\nBadira beste metodo batzuk ere, hala nola, masilla, argizariak, errotuladoreak eta kit konpontzaileak, establezimendu espezializatuetan edo saltoki handietan eros daitezkeenak. Oso erraz aplikatzen dira, eta ez dira garestiak.\nModu profesionalagoan egin nahi bada, lixatzeko papera behar da, eta gero pintura, espray hobea. Lixa-papera erabili aurretik, xaboiz garbitu behar da eremua, zikinkeria-hondarrak kentzeko. Lixatu ondoren, garbitu egin behar da berriro. Gero, urraduraren ondoko eremuak plastikoz eta zintaz babestu behar dira, pinturaz ez manipolatzeko eta, ondoren, pintura aplikatzeko. Hala egitea komeni denean, ibilgailuaren gainerako zatiaren berdina izan dadin. Bideo honetan ikus daiteke nola egin:\n7. Nola aldatu autoaren bateria?\nLehenik eta behin, bateria berria erosi behar da, tamaina egokikoa eta orientazio zuzenekoa (saltzaileek gomendatutakoa, autoaren marka eta modeloa esatean). Bateria aldatzea ez da zaila, baina lan egin daiteke.\nAutomobilaren motorra itzali eta terminal negatiboa kendu behar da hondatu gabe, eta, gero, positiboa, beti ordena horretan. Deskonektatu ondoren, egiaztatu behar da ez dutela ukitzen autoaren zati metalikoak, eta, gainera, haien artean ukitzea saihestu behar dela. Material isolatzailez estaltzea komeni da. Ondoren, bateria giltza batekin finkatzeko sistema kendu eta, gero, irmo heldu behar zaio.\nBateria berria jartzeko, berdin jokatuko da. Lehenik bateria jartzen da eta, ondoren, terminal positiboa alde egokian, eta gauza bera negatiboarekin. Ibilgailua piztu eta motorra piztuta utzi behar da minutu batzuetan.\n8. Nola aldatu izotz-kontrakoa?\nAutoaren motorraren bizitzarako funtsezko elementua da izotz-kontrakoa, berak hozten baitu. Horregatik, komeni da jakitea nola aldatu izotz-kontrako likidoa.\nLehenik eta behin, erradiadorearen goiko mahuka kontu handiz kendu behar da. Gero, gauza bera egin behar da erradiadorea berreskuratzeko tankearen taparekin, eta presiozko urarekin garbitu behar da tanga.\nHori egin ondoren, automobila piztu behar da, eta, horrela, ura zirkulatu behar da, eta, ondoren, hozgarria berreskuratzeko tangan sartu behar da, ura erabat garbi ateratzen denean.\nHurrengo urratsa da goiko mahuka besarkagailuarekin lotzea, bertatik ateratzen den urak erantsitako produktuaren kolorea duela ikusten denean. Azkenik, erradiadorearen tapa jarri behar da, eta autoa martxan jarri minutu batzuk, tenperatura egonkortzeko.\nKonponketa horiek guztiak alokatzeko tailer batean ere egin daitezke.\naurrezteko trikimailuak automobil konponketak


Kolesterolaren aurkako sendagai batek arteria-buxadurak %6 eta %9 bitartean murrizten ditu, ikerketa baten arabera. | Consumer\nKolesterolaren aurkako sendagai batek arteria-buxadurak %6 eta %9 bitartean murrizten ditu, ikerketa baten arabera.\nAzterlanean parte hartu zuten pazienteek %53 murriztu zuten kolesterol "txarra" edo LDL kolesterola.\nCleveland Klinika ezaguneko ikertzaileak (Cleveland, Ohio, AEB). ) egiaztatu ahal izan dute, lehen aldiz, arterietako buxadurak %6 eta %9 bitartean murriztu daitezkeela estatina dosi handiak erabiliz. Botika horiek duela bi hamarkadaz geroztik erabiltzen dira gehiegizko kolesterola murrizteko.\nLana Ipar Amerikako Kardiologia Elkartearen urteroko biltzarrean aurkeztu da. “Pazienteentzat oso albiste ona dela uste dugu, eta etorkizunerako bidea adierazten du”, esan zuen Steven Nissen doktoreak, ikerketaren arduradunak.\nOrain arte egindako ikerketa handienetako bat da, eta bi urtean zehar 507 pazienteri egin zaie segimendua, egunero 40 miligramo farmako rosubastatinaren dosia hartuta. Pazienteek %53 murriztu zuten kolesterol “txarra” edo LDL, eta “ona” edo HDL, berriz, %14.\narterial kolesterola obstrucciones-eu


Historia errepikatu egiten da - Zumaia - Baleike.eus\nHistoria errepikatu egiten da\nGonzalo Torre / Geoparkeko ingurumen koordinatzailea 2019-07-17 09:13\nPaleozenoaren eta Eozenoaren arteko mugaren gunea, Itzurungo labarretan.\nGero eta sarriago hitz egiten da gizakion jardueraren ondorioz atmosferara isuritako gasek berotegi efektuan eragindakoez eta berotze horrek ekarritako klima aldaketaz. Ez da hain ezaguna, ordea, gas haietako batzuek itsasoan disolbatzean sortutako azidotasun prozesua. Biak ala biak egun egiazta daitezkeen gertakariak dira, eta, Itzurungo labarretan irakur daitekeen bezala, jakina da duela 55,8 milioi urte inguru ere gertatu zirela.\nItzurun hondartzara jaisteko goiko zabalgunean, A07 adierazten duen karteltxoa dago horman iltzatuta. Aldameneko flysch geruza ezagunekin alderatuta, Talaimendiko igoeran hasten den horretan, bistakoa da itsaslabarraren zati hori ezberdina dela. Izan ere, tarte batez, gure itsasertzeko paisaia definitzen duten kareharrizko xaflak desagertu egiten dira, eta horien tokian gorri koloreko buztin zerrenda bat ageri da. Gune zehatz horretan ikertzaileek Paleozeno eta Eozeno aro geologikoen arteko muga antzeman dute, eta hor aurkituko dituzte atmosferak jasan zuen beroketa izugarri baten eta itsasoaren azidotzen ziklo baten zantzuak.\nDirudienez, garai hartan atmosfera karbono dioxidoz (CO2) eta metanoz (CH4) bete zen, eta gas horiek negutegi efektu handia eragin zuten. Horrenbestez, tenperatura bospasei gradu igo zen, eta, orain gertatzen ari den bezala, Lurraren klima aldatu egin zen. Alabaina, klimarena ez zen izan aldaketa bakarra; izan ere, itsasoen pH-a jaitsi egin zen, azidoagoa bihurtu zen, eta izaki oskoldunek bizirik irauteko baldintzak erabat okertu egin ziren. Zergatia geroxeago azalduko dugu, baina orain aurreratuko dugu foraminifero bentoniko (itsas hondoko sedimentuetakoak) asko behin betiko desagertu egin zirela.\nForaminiferoak zelula bakarreko organismoak dira. Gehienak itsasoan bizi dira eta oskol karetsua dute. CC United States Geological Survey\nAtmosferara isuritako emisioek 10.000 urte inguru iraun zuten, eta, apurka-apurka, egoera orekatura berriro heltzeko, 100.000 urte behar izan ziren.\nEta itsasoa, nola bihurtzen ari da azidoa?\nProzesua uler dezagun, oinarrizko kimikari errepasotxoa emango diogu. Ura izan daiteke azidoa, neutroa edo basikoa. Zenbat eta hidrogeno disolbatu gehiago eduki, ura azidoagoa izango da, eta kimikariek maila hori neurtzeko pH-a erabiltzen dute. Hala, urak pH-a 7 baino baxuagoa baldin badu, azidoa izango da, eta altuagoa bada, berriz, basikoa. pH-aren balio neutroa 7 da.\nNormalean, ozeanoaren pH-a 8,0-8,3 arteko balioetan egoten da, eta karbonoaren ziklo naturalari esker orekan mantendu da milioika urtetan. Hala ere, XVIII. mendeko industria-iraultzatik hona, atmosferako CO2 maila handitu egin da: 250 milioiko parte izatetik, 415 milioiko parte izatera pasatu da, eta oreka galdu egin da. Izan ere, itsasoek gas hori xurgatzeko gaitasun oso handia dutenez, atmosferako karbono dioxido estraren laurden bat ozeanoetan disolbatu da, eta azido karbonikoa sortu da. Uretan, baina, azido karbonikoa bi ioietan dago disoziatuta, alde batetik ioi bikarbonatoa, eta, bestetik, ioi hidrogenoa. Azken ioi horren kontzentrazioa igo denez, oreka hautsi egin da, uraren pH-a jaitsi, eta itsasoaren ura azidoagoa da.\n3. irudian, karbonoaren oreka kimikoaren ekuazio dinamikoa ikus daiteke: edozein gaitan aldaketa bat gertatuz gero, egoerak beste aldera egingo du. Hau da, CO2 sartzen bada, oreka lortzeko azido karbonikoa sortuko da; eta alderantziz, azidoa gehituz gero, sistemak “ezkerretara” egingo du, CO2 sortze aldera, hain zuzen.\nUK Ocean Acidification Research Program-aren webgunetik moldatuta.\nEtenaldi nabarmenik gabe, azken 150 urteetan ozeanoaren pH-a hamarren bat jaitsi da; eta beheratze txikia badirudi ere, zifra horrek itsasoaren azidotasunaren % 30eko igoera adierazten du. Adibide bat jartzearren, hainbat ugaztunetan, odoletan halako jaitsiera batek koma egoera eragin dezake.\nOzeanoen azidotasunaren ondorio biologikoak\nItsasoko izaki gehienak ingurune egonkorretan bizitzera daude egokituta, eta bizi baldintzak aldatzen direnean, ondorio larriak (eta, sarritan, itzulezinak) izan ohi dira. Orduan, itsasoetan gehiegizko karbono dioxidoa disolbatzen denean, inguruneko ioi bikarbonatoa azido karbonikoa osatzera bideratzen da, eta, nolabait esateko, beste hainbat erabileratako bahituta gelditzen da. Esaterako, karbonatoaren faltan, fitoplanktoneko alga askok, koralezko arrezifeek, moluskuek, krustazeoek edota ostarrenek, maskorrak edo kanpoko eskeletoak eratzeko zailtasun handiak dituzte.\nParentesi bat eginda, horixe da, hain zuzen, Paleozenoko bizidun askori gertatu zitzaiena; hazteko karbonato eskuratu ezean, ale kopurua murriztu egin zuten edo desagertu egin ziren. Era berean, izaki horiek utzitako sedimentu karedunak falta dira, eta, Itzurungo geruza gorria testigu, horien lekuan buztina besterik ez da aurkitzen.\nBestalde, azidotasunak metabolismoaren hainbat prozesu ahultzen ditu, hala nola, fotosintesia, elikadura, arnasketa edo ugalketa. Horrenbestez, itsas ekosistemek produktibitatea galduko dute, aberastasun biologikoa txikiagoa izango dute, eta aldaketei aurre egiteko duten gaitasuna murriztuko da. Modu berean, piramide trofikoaren katebegi asko kaltetuta izango dira.\nIragarpenak ez dira baikorrak, azidotasuna gehiago jaistea espero da, eta 2100. urtean pH-a 7,8ko balioan koka daiteke. Azken 20-25 milioi urteetan inoiz ez da halako aldaketa bortitzik eman, itsasoen ura ez da hain azidoa egon, eta zaila da etorkizunean zer gertatuko den aurreikustea.\n1700. urtetik 1990. urtera arte itsasoko azaleko ph-aren gutxikuntza. Ur hotzetan handiagoa izaten da. Plumbago CCBY-SA 3.0\nHala ere, labarretan grabatutako historiak garbi erakusten du egoerak ez duela erraz atzera egingo, eta nekez bueltatuko dela toki berdinera. Gainera, joera bihurtzeko denbora agortzen ari da, nonbait; izan ere, IPCC edo Klima Aldaketari buruzko Gobernuarteko Taldeko adituek hurrengo hamar urteetan jarri baitute muga. Ordurako, ondorioak itzulezinak izan ez daitezen, berotegi efektuko gasen igorpenak 350 milioiko parteetan egonkortu beharko lirateke. Hortxe, bada, guztion erronka.


Bizkaiko eta Arabako sozialistek euren ordezkariak aukeratuko dituzte\nPSOEren kongresura joango diren Bizkaiko eta Arabako sozialisten ordezkariak aukeratuko dituzte, eta Gipuzkoak jada hautatu dituen bere sei ordezkariekin batera joango dira Sevillara.\nDenera 13 bizkaitar eta Arabako hiru ordezkari hautatuko dira. Gipuzkoan, ordea, hilaren 17an aukeratu zuten Iñaki Arriola buru den 6 ordezkariko taldea.\nPSOEren 38. Kongresuan, sozialisten idazkari orokor berria aukeratuko dute, Carme Chaconen eta Alfredo Perez Rubalcabaren artean. Azken honi babesa eman diote hainbat euskal sozialistek, Txiki Benegasek eta Patxi Lopez lehendakariak, besteak beste.\nRubalcaba izan da Euskadin egon den hautagi bakarra eta euskal sozialisten gehiengoa izan zen topagune horretan.\nBizkaiako sozialisten kongresuan 226 ordezkari daude deituta eta hautagaitza bakarra aurkeztu da, zuzendaritzak proposatutakoa.\nAraban, ordea, 1980. hamarkadatik lehen aldiz, bi zerrenda aurkeztu dira: Txarli Prieto idazkari orokorra buru den sektore ofizilekoa eta sektore kritikoarena, Juan Carlos Alonso zinegotziak gidatzen duena.\nBarne norgehiagoka hau datorren kongresu probintziala egiten den arte mantenduko da ziurrenik, hau da, 2013 urteko EAEko hauteskundeen ostera arte.\nGipuzkoan jada hautatu dituzte Sevillara joango diren sei ordezkari gipuzkoarrak. Arriola izango da talde honen buru eta PSE-EEko presidentea, Jesus Egiguren ere egongo da bertan. Baita, Miguel Angel Morales, Susana Corcuera, Rafaela Romero eta Arritxu Marañon ere.\nHautagaitza hau, Rubalcabaren aldekoa izango litzateke hasiera batean. Hilaren 17an aukeratu zuten ordezkarien % 89 aldeko botoekin. 114k eman zuten aldeko botoa, 12k zurian bozkatu zuten eta baliogabeko boto bat egon zen.103 zuzenketa eztabaidatu zituzten eta horietako 30 onartu ziren.\nInformazio gehiago:Eitb: Bizkaiko eta Arabako sozialistek euren ordezkariak aukeratuko dituzte


Salmenten gaineko ikastaroa eta Frantzian azpikontratatzearen gaineko jardunaldia, Garapen Agentzian - Debagoiena - Goiena.eus\nSalmenten gaineko ikastaroa eta Frantzian azpikontratatzearen gaineko jardunaldia, Garapen Agentzian\nLeire Kortabarria 2015-09-24 16:00\nSalmenta eta kudeaketa komertzialaren formakuntza eta metodologien ezarpena izeneko ikastaroa antolatu du Gipuzkoako Bazkundeak, Garapen Agentziaren laguntzarekin. Helburua da enpresaren salmentak eta kudeaketa komertzialaren prozesua hobetzea. Bestalde, Azpikontratazio industriala Frantzian jardunaldia ere antolatu du Garapen Agentziak.\nIkastaroak bost saio izango ditu. Taldeko formazioa emango da, teorikoa eta praktikoa. Gero, enpresa bakoitzari banakako laguntza emango zaio, hiru orduko lau saiotan. Garapen Agentzian emango da ikastaroa. Saioen egunak hauek izango dira: urriak 23, azaroak 6, azaroak 27, abenduak 14 eta urtarrilak 15.\nParte-hartzea doakoa da, baina leku kopuru mugatua dago eta izenemate ordenaren arabera emango dira plazak.\nBestalde, urriaren 8an, Frantzian azpikontratazio industrialaren gaia landuko da. Izan ere, Gipuzkoako azpikontratazio enpresen kanpo-merkatu nagusia Frantzia da. Debagoieneko hiru enpresak euren esperientzia kontatuko dute.\nJardunaldia Mankomunitatearen egoitzan izango da, 09:00etatik 13:00etara.\nEkintza horietan izenematea 943 79 30 90 telefonora deituta edo enpresa@debagoiena.eus helbidera idatzita egin behar da.


Musikaren sorginkeriak - GARA\nMusikak sorgindu egiten du, norbera sorgindua izateko prest egon edo ez. Musikak ez du inoiz galdetzen bera gustuko duzun. Segituan sorginduko zaitu edo ez. Zer-nolako sorgin mota izan daiteke musika? Sorgintzen duena, izan ere, harrapatzen duenean ez du norberaren askatasuna inolaz ere deuseztatzen.\nGizarte tradizionalak ipuin sesgatuak eman ohi ditu, nahiz eta noizbehinka ipuin magiko eta irreal horietatik ihes egiten duten idazle trebeak ere badiren. Ipuinetako zein marrazki bizidunetako sorginek bi nortasun eredu azaleratzen dituzte, sorgin ona (polita normalki) eta sorgin txarra (itsusia eta sudur luzea). Musikaren sorginak ezin dira era horretara sailkatu. Musikaren sorginkeriak ere badu trebetasuna burmuinera ailegatzeko, nahiz eta ahalegin handiena egin hori ez dadin gerta. Gehienetan, baina, musikaren doinuekin doaz gure barruko sentimenduak. Musikak dio inor ez duela itxarongo. Itsasoko uhinak bezala joan eta etorrian ibiliko da etengabe. Musikarekin gozatu egingo dugu, ongi sentiaraziko zaitu, lagundu egingo zaitu. Musikak erakutsiko dizkigu zer-nolako fantasiak eraiki ditzakegun, zer-nolako egingabeko ametsak lor ditzakegun, bizipen berri eta desberdinetara eramango zaitu. Musika beti biraka, nonbaitera joan nahi duzunean lagunduko zaituena. Musikari bati galdetuta noiz egin duen abestirik politena, etortzeko dagoela erantzungo dizu. Eskutitz emozionanteenak ez omen dira inoiz iristen bere helbidera bere helburua betetzera. Baina musikarekin ez dugu hori esango. Etortzeko dauden abestiak onak badira sartuko zaizkigu, baina beti abestien memoriara joko dugu geure kuttunenak aurkitzeko geure diskotekan. Musika horiekin deskubritu ditugu paradisuak eta beti goaz abesti horietara edenera itzultzeko asmoz. Musikarekin ezagutu dituzu araurik gabeko munduak. Badira musikak ez dutenak limiterik eta probokazio hutsak direnak, musika beti egongo da haizeari xuxurlaka.\nMusikak ez du bakarrik gaua piztuko, eguzki argitan dirdira egingo du. Musikak lerdokeriari muzin egiteko balio digu, baina soilik jarrera apurtzailea edukita, beti pentsamenduan. Norberak elikatu beharko du bere plazera lortzeko musikarekin. Horregatik esan daiteke musikaren leloak eta melodiak sorgindurik daudela, ez dutela inoiz abestiaren bukaera iristen utziko. Musika beti esnatuko da zure ondoan, beti izango duzu zure alboan. Musikarekin izango duzun sentsazioa da emeki arrastaka eramaten zaituela une oro. Horregatik esan dezakegu musikak, dagoen tokian egonda ere, maite gaituela. Horregatik maite dugu guk musika.


Anjel Lertxundik (Orio, 1948) 'Euskaraz idazten duen idazle baten bizipenak' hitzaldia eman du Azkoitian. Solasaldian kontatu behar zuena azaldu dio idazleak Maxixatzeni.\n‘Euskaraz idazten duen idazle baten bizipenak’ hitzaldia eskainiko duzu. Zer azalduko duzu saioan?\nIzenburuak berak dio. Literaturak nire bizitzan eta euskararen garapenean izan duen papera azaldu nahi dut, eta hori esperientzia pertsonaletik egingo dut. Euskararen munduan eta hizkuntzan literaturgilea eta idazlea izatea zer den azalduko dut, beti ere ikusi ditudan kontuetan oinarrituta. Laburbilduz, nire ibilbidearen errepasoa egingo dut literaturaren eta euskararen ikuspuntutik, ene ibilbidea ez baitago aparte literaturak eta euskarak azkeneko mende erdian egin duten bidetik.\nIbilbideari errepasoa egingo diozu. Bizipenen kontaketa nola egingo duzu?\nEz dakit zer nolako publikoa izango dudan aurrean, baina literaturak gaur egungo gizartean duen tokiaz hausnartu nahi dut. Euskararen ibilbidean literaturak duen rolaz ere arituko naiz. Ez da izango bizipen edo kontakizun hutsa; bizipenak hausnartzeko aitzakia izango dira, horiek ez baitute ezertarako balio testuinguruan jartzeko ez bada.\nIdazle izanda ahozkoan ere ondo moldatu beharra dago?\nEz dauka zertan horrela izan. Badira hizketan baldarrak eta gero idazten oso onak direnak; adibidez, Koldo Mitxelena. Euskarak eman duen idazlerik bikainena da nire ustetan, ez erregistro literarioan, baizik eta pentsamenduaren erregistroan. Aparta zen izaeraz Mitxelena. Halere, trabatu egiten zen hizketan, azkarregi pentsatzen baitzuen. Hizketarako abiadura ezin izaten zuen mantendu; sekulako aldea zegoen bere hitz egiteko modutik idazteko modura. Idazleon artean sarri ez dago idaztearen eta ahozkoaren arteko batasunik.\nErraza al da gaur egun euskaraz idaztea?\nEuskaraz idaztea zaila da. Duela 50 urte baino gehiago kostatzen zait orain euskaraz idaztea.\nDuela 50 urte baino hobeto ezagutzen dut euskara, baina neure buruari jartzen diodan exigentzia ere handiagoa da. Lanaren garapenean arreta gehiago jartzen dut, eta askoz ere zorrotzagoa bihurtu naiz gure hizkuntzarekin. Arin idazten badakit. Zentzurik positiboenean esango dut, baina askotan idazleak ez du lortzen nahi duen hori idaztea. Hizkuntzak ematen dizkizun aukera guztiez baliatu nahi duzu, baina horrek eskatzen du erneago egotea eta lanaz gehiago hausnartzea. Hala ere, iristen gara erabiliko dugun euskara zer nolakoa izango den hausnartzera.\nIdazle bezala, non aurkitu dituzu zailtasun handienak?\nEz dakit zailtasuna den hitz egokiena, baina Otto Pette liburuak eman dit lanik handiena. Orain dela ehunka urte gertatutako istorio bat kontatzeak zailtasun handiagoa du, erregistro bat asmatu behar duzulako. Liburu guztietan itun bat dago, niri sinesgarria egiten zaidalako eta irakurleari istorioa sinesgarria dela saldu behar diodalako. Historia kontatzen den denboran, ordea, irakurlearen eta idazlearen arteko ituna haratago doa, eta itun hori sinesgarritasuna da. Zuk sinetsi egin behar duzu, nik kontatzen dizudalako. Hasiera batean, arraroa egiten da hizkera hori, baina halako batean, hizkera horretan istorioak funtzionatu egiten du.\nErregistro bat hautatzekotan, zein sentitzen duzu zeure-zeurea?\nBada esamolde bat: zapata oinaren neurrikoa. Zu ez zara mendira zapatilekin joaten, eta etxean ez zara ibiltzen mendiko botekin. Erregistroak izan behar duen lotura berdina da kontatu nahi duzunarekin. Zalantzarik ez dago azkena argitaratu dudan saiakera literarioa tonu baldar edo trauskil batean ere idatz nezakeela, baina ez da normalena. Beste tonu batean idatzi dut noski, baina ez dut tonu akademiko batean ere egin, ez zaidalako interesatzen modu horretan idaztea.\nOstegunekoa ez da Azkoitian emango duzun lehen hitzaldia.\nEz. Gainera, egun hauetan hitzaldia prestatzen ari nintzela gogoratu naiz nire bizitzan emandako lehen hitzaldietako bat Azkoitian izan zela. Duela 45 urte inguru eskaini nuen hitzaldi hura, Pio Barojari buruz. Eliza atzeko lokal batean izan zen, eta oraindik ere pixka bat gogoratzen naiz gela hartaz. Garai hartan, lan bat edo beste argitaratuta nuen Pio Barojari buruz, eta antza, norbaiti interesa piztu zion nik idatzitakoak. Halaxe joan nintzen Azkoitira hitzaldi hura eskaintzera.\nKanal hauetan artxibatua: Euskal literatura | Azkoitia


Donostia Festibala Zubietako hipodromora bueltan eta ohiko formatuan - Zubieta - Noaua.eus\nDonostia Festibala Zubietako hipodromora bueltan eta ohiko formatuan\nNoaua Aldizkaria 2022-04-12 08:21\nIrailaren 16rako eta 17rako iragarri dute Donostia Festibala Zubietako hipodromoan. Ohiko formatuan ospatuko da jaialdia. Lehen abonuak salgai jarri ditu antolakuntzak.\nBueltan dator beste urtez batez Donostia Festibala Zubietako hipodromora, aurten garai batean bezala, covid19-ak eragindako osasun krisialdiagatik aurreko edizioak bertan behera utzi edota formatua unean uneko testuingurura egokitu behar izan ostean. 2012tik 2016ra Igeldon ospatu zen, 2017az geroztik hipodromoan. Aurten ohiko formatua berreskuratuko du. Irailaren 16rako eta 17rako iragarri dute 2022ko Donostia Festibala.\n"Donostia Festibala soinurik ezagunenak eta garaikideenak helburu berberaren pean biltzen dituen jaialdia da, publiko guztiek unean uneko artistez eta bandez gozatzeko aukera izan dezaten ekitaldirako jada enblematikoa den Donostiako hipodromoan. Jaialdi inklusibo bat, musika genero ezberdinez gozatzeko, aurreko edizioetan jada sendotuta zegoen identitate batekin", antolatzaileen esanetan.\nAurreko edizioetan "Donostiako hiriak C. Tangana, Nahty Peluso, Bad Gyal, La Pegatina, Lágrimas de Sangre edota Simona bezalako artistei harrera egin zien". Eta aurtengoan ere aurpegi ezagunak espero dira Zubietako hipodromoan; besteak beste, Melendi, Nil Moliner, Arnau Griso, Stay Homas, Nogen eta Bulego taldeak gonbidatuko dituzte. Jaialdirako lehen sarrerak salgai jarri ditu antolakuntzak, donostiafestibala.com atarian.


Shanghai NPACK Automation Equipment Co., Ltd. likido, hauts, itsatsi, granular ontziratzeko makina mota batzuen fabrikatzaile profesionala da. Gure produktu nagusiak: NPF betetzeko makinak, pistoi betetzeko makinak, gainezka betetzeko makinak, grabitateak betetzeko makinak, pisatzeko betetzeko makinak; NPC serie biribilgarriak estaltzeko makinak, lineako estalkiak egiteko makinak; NP serieko hauts, likido eta granular ontziratze automatikoko makinak; eta garbigailuak, labeak, desegokiak, aluminiozko papera zigilatzeko makinak, tintazko inprimagailuak, etiketa makinak, mahai birakariak, zinta garraiatzaileak eta bestelako ekipamendu laguntzaileak. Gure makinak eguneroko produktu kimikoetan, kosmetikoetan, pestizidetan, petrolioan, elikagaietan, edarietan, farmazietan eta bestelako industrietan oso aplikatuta daude.\nBeti jarraitzen dugu "berrikuntza teknologikoaren" eta "kalitate bikainaren" printzipioekin. Produktuen I + Gan zentratzen gara teknologia lidergoa eta ezaugarri berritzaileak bermatuz. Produktu guztiak gure ingeniariak eta langileak prozesatu eta muntatzeko Alemania, Estatu Batuak, Japonia eta Hego Koreatik erositako osagaiak eta materialak dira. Gure jakinduriaren eta lanaren kristalizazioa dira. ISO9001: 2008 kalitatea kudeatzeko sistema eta 5S in situ kudeatzeko praktikak erabiltzen ditugu produktuaren kalitate sinesgarria eta hornidura zehatza eta puntuala bermatzeko. Saldu osteko gure zerbitzu profesionala uneoro bezeroei laguntza azkarra eta eraginkorra emateko prest dago.\nUrteak garatu ondoren, fluidoen ontzietan esperientzia aberatsa pilatu dugu. Agenteak edo kremak, aparra altua edo produktu korrosiboak izanik, irtenbide zentzuzkoena emango diogu lehen aldiz. Zerbitzu bikainak eta ospe onak industria honetako hornitzaile garrantzitsu bihurtzen gaitu. Produktuak 50 herrialde eta eskualde baino gehiagotan esportatu dira, Ameriketara, Europara, Ekialde Hurbilera eta Asiako hego-ekialdera, gure bezeroek harrera ona izan baitute.\nKalitate bikainak eta saldu osteko zerbitzua eraginkorrak direla baieztatuko dizugu. NPACK ZURE AURKIKO ONENA DA.


Philibert de l'Orme (filibɛːʁ dəlɔʁm ahoskatua; Lyon, c. 1514 - Paris, 1570eko urtarrilaren 8a) arkitekto frantsesa izan zen. Frantziako Errenazimentuko arkitekto nagusietako bat izan zen. Lyonen eta Erroman egin zituen ikasketak. Hornidura klasikoan erritmoaren zentzua sartu zuen. Katalina Medicik aginduta Tulleriasko jauregiaren egitasmoa egin zuen 1564. urtean. Arkitekto honen obrarik gehienak suntsitu egin dira. Zutik diraute Bullioud egoitzak (Lyon, 1536), 1547 eta 1555 bitartean Diana Poitierskoarentzat eraikitako Aneteko gazteluko zenbait atalek (kapera, ataria) eta Frantzisko I.aren hilobiak (Saint-Denis basilika). Arkitekturari buruzko hainbat lan idatzi zuen: Ondo eta merke eraikitzeko teknika berriak (1561), Lehen arkitektura liburukia (1567). (eu)\nPhilibert de l'Orme (eu)\nwikidata:Philibert de l'Orme\ndbpedia-de:Philibert de l'Orme\ndbpedia-es:Philibert de l'Orme\ndbpedia-fr:Philibert de l'Orme\ndbpedia-it:Philibert de l'Orme\ndbpedia-nl:Philibert de l'Orme\ndbpedia-pl:Philibert de l'Orme\ndbpedia-pt:Philibert de l'Orme\ndbpedia-wikidata:Philibert de l'Orme


Margoak, pintzelak eta irudimena, aire librean - Zarautz - Zarauzkohitza.eus\nMargoak, pintzelak eta irudimena, aire librean\nZarauzko Hitza 2019-07-22 13:00\nAtzo izan zen 56. Zarauzko Aire Zabaleko Pintura Azkarra lehiaketa, alde zaharrean eta itsas pasealekuan. Gaurtik aurrera, Etxezabalan izango dira ikusgai margolan sarituak. Leticia Gasparrek irabazi zuen lehen saria.\nArtezaleakeko kideek antolatuta, 56. Zarauzko Aire Zabaleko Pintura Azkarra lehiaketa izan zen atzo Zarautzen. Margolariak alde zaharrean eta itsas pasealekuan aritu ziren, goizetik hasita. Guztira, 28 parte hartzaile izan ziren.\nEguerditik aurrera Lege Zaharren enparantzan izan ziren ikusgai margolan guztiak, eta 14:00etan, lanak aztertu eta sariak erabaki zituen epaimahaiak. Leticia Gaspar bilbotarrak irabazi zuen lehen saria, eta 1.000 euro eskuratu zituen. Juan Jose Altuna bergararrak egin zuen bigarren, 800 euroko saria lortuta. Hirugarren saria, aldiz, Luis Puiggros bartzelonarrak poltsikoratu zuen; 500 euro. Bestalde, margolari zarauztarren artean, Joseba Iruretagoiena izan zen saritua.\nGaurtik aurrera, Etxezabalako erakusleihoan izango dira ikusgai margolan sarituak.


Housset - Wikipedia, entziklopedia askea.\n49°47′39″N 3°42′28″E / 49.7942°N 3.7078°E / 49.7942; 3.707849°47′39″N 3°42′28″E / 49.7942°N 3.7078°E / 49.7942; 3.7078\nChâtillon-lès-Sons, Chevennes, Monceau-le-Neuf-et-Faucouzy, La Neuville-Housset, Sains-Richaumont, Sons-et-Ronchères eta Le Hérie-la-Viéville\n160 (2019ko urtarrilaren 1a)\n77 (%48.1) 72 (%45)\nHousset Frantziako udalerri bat da Aisne departamenduan dagoena, Frantzia Garaia eskualdean. 2013an 171 biztanle zituen.\n2007an udalerrian erroldatutako biztanleak 180 ziren. Familiak 60 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 20 seme-alabarik gabeko bikoteak ziren eta 12 seme-alabak dituzten guraso-bakarreko familiak ziren.\n2007an 73 etxebizitza zeuden, 60 familiaren etxebizitza nagusia ziren, 5 bigarren erresidentzia ziren eta 8 hutsik zeuden. 72 etxeak ziren eta 1apartamentu bat zen. 60 etxebizitza nagusietatik 46 bere jabearen bizilekua ziren, 11 alokairuan okupaturik zeuden eta 3 doan lagata zeuden; 1ek bi gela zituen, 11 etxek hiru zituzten, 17 etxek lau zituzten eta 31 etxek bost zituzten. 31 etxek euren parking plaza propioa zuten azpian. 27 etxetan ibilgailu bat zegoen eta 23 etxetan bat baino gehiago zituzten.\nHousset udalerriko biztanleria-piramidea 2009an .\n2007an lan egiteko adina zuten pertsonak 116 ziren, horien artean 81 aktiboak ziren eta 35 inaktiboak ziren. 81 pertsona aktiboetatik 68 lanean zeuden (43 gizon eta 25 emakume) eta 13 langabezian zeuden (5 gizon eta 8 emakume). 35 pertsona inaktiboetatik 7 erretiraturik zeuden, 10 ikasten zeuden eta 18 "bestelako inaktibo" gisa sailkaturik zeuden.\n2009an Housset udalerrian 65 unitate fiskal zeuden, 189 pertsonek osaturik. Pertsona bakoitzeko diru-sarrera fiskalaren mediana urteko 12.617 euro zen.\n2007an zeuden2 saltokiak administrazio publikoko enpresenak ziren.\n2000. urtean Housset udalerrian 14 nekazaritza-ustiategi zeuden, 1.232 hektarea erabiltzen.\nLa Neuville-Housset (1,4 km)\nChevennes (2,7 km)\nSains-Richaumont (3,4 km)\nBerlancourt (3,9 km)\nChâtillon-lès-Sons (4,3 km)\nMarfontaine (4,5 km)\nLe Hérie-la-Viéville (5,5 km)\nRougeries (5,7 km)


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Paula Elosua Oliden izango da 2019/2020 ikasturtearen hasiera-ekitaldian hizlari\nArgitaratua: asteartea, 23 uztaila 2019, 1:35\nPaula Elosua psikometrian katedradun agiriduna da. Euskal Herriko Unibertsitatean eginiko psikologiako formakuntza, Madrilgo Conplutense Unibertsitatean buruturiko estatistika-ikasketekin osatzeaz gain, hainbat egonaldi egin ditu, irakasle-gonbidatu gisa, Holandan, Estatu Batuetan eta Kanadan. Egun, proben bidezko ebaluazioaren esparruan itzal handieneko International Test Commission (ITC) erakundearen idazkari nagusia da.\nElosua irakasleak Begi-bistakotik haratago hitzaldian eremu urriko hizkuntzak biziberritzeko lurraldeetan, gizarte- zein politika-mailan hizpide den hizkuntza gutxituan komunikatzeko konpetentzia nola aitortzen den landuko du. Izan ere, herritarren ama-hizkuntza edozein dela ere, komunikazio-konpetentzia egiaztatzearen ondorioak garrantzitsuak izan daitezke hainbat egoeratan.\nKomunikazio-konpetentzia egiaztatzeko berariazko probak erabiltzen dira, eta gure esparruan horiek sortzeko Europako Erreferentzia Markoak zenbait gidalerro eskaintzen dizkigu. Markoak, ezinbestean, gutxienezko eskakizunak aipatzen ditu, oinarri sendo batek bakarrik bermatuko baititu egiaztatze-probak egokiak direla eta kalifikazioek alborapenik ez dutela.\nEskakizun eta baldintza horiek, ordea, ez dira berriak, psikometriatik datoz; psikometria baita gizarte- eta osasun-zientzietan (Hezkuntza, Psikologia, Linguistika, Medikuntza...) neurketa-tresnen kalitateaz arduratzen den jakintza-arloa. Psikometriaren laguntzarekin frogatu eta bermatu dezakegu egiaztatze-proben emaitzek ongi eta zuzen islatzen dutela hizkuntza hitzegitetik haratago doana: komunikazio-konpetentzia.\nEGUNA: Ostirala, 2019ko irailak 13.\nTOKIA: Kursaal Jauregia. Zurriola 1, Donostia.\nOharra: Ekitaldian parte hartzeko deitu 943 022650 telefonora edo idatzi zuzendaritza@habe.eus helbidera irailaren 10a baino lehen.


Sorginen gauean Akelarrea eginen du Dantzarimak - Altsasu - Guaixe.eus\nSorginen gauean Akelarrea eginen du Dantzarimak\nGuaixe 2019-10-28 12:26\n'Akelarrearen sua berpizten' ikuskizunaren une bat. FERNANDO MORENO\nAltsasuko Dantza Konpainiak bere azken ikuskizuna eginen du urriaren 31n, ostegunean, 22:30ean, Burunda frontoian\nAkelarrearen sua berpizten ikuskizuna mustu zuen Altsasuko Dantzarima dantza konpainiak Olaztin, "arraksatarekin", eta orain etxean eginen dute urriaren 31n, 22:30ean, Burunda frontoian. Sarrerak Iortia kultur gunean, Irantzu Gonzalez dantza eskolan, Etxarri Aranazko Karasatorre dendan, Aguraingo Skala tabernan eta Iruñeko Herriko Tabernan eros daitezke bost eurotan.\nDantza konpainiaren lehenengo kale ikuskizun luzea da, nahiz eta eguraldiagatik Olaztiko frontoian mustu behar izan zuten. Dantzaren bidez Dantzarimak gaur egun sorginen inguruko irudi "txarra" arbuiatu nahi du, Irantzu Gonzalez Azpiroz konpainiaren zuzendariak azaldu bezala. Hortaz, garai bateko ofizioetatik hasten dira, Akelarrearen "indarrarekin" amaitzeko.\nAkelarrearen sua berpizten ikuskizuna diziplina anitza da, izan ere, antzerkia eta dantza uztartzen ditu, Dantzarima-ko "sorginekin" batera hainbat pertsonai "ezagun" agertzen dira ere: momotxorroak eta Akerra. Gainera, Akerra Milakolore elkarteko kide den Josu Vilariño da.\nSorginek Akelarreetan dantza egiten dute\nGuaixe 2019 uzt 26 Olazti\nDantzarima konpainiak 'Akelarrearen sua berpizten' lana mustuko du gaur, 23:30ean, Olaztiko festetan. Ikuskizuna futbol pistan aurreikusita dago, b...


2021-22 Hautatuentzat informazioa - Letren Fakultatea - UPV/EHU\n2021-22 Hautatuentzat informazioa\nATZERRIKO UNIBERTSITATETIK ITZULI ETA GERO\nMUGIKORTASUNAREN JARRAIPENERAKO DOKUMENTUAK\nMugikortasun Programen Bulegoak ikasleriaren nominazioa dagokion helburuko unibertsitateetara bidaliko du. Helburuko unibertsitateak nominazioa jasotzean, bertan inskripzioa egiteko prozedura nominaturiko ikasleei posta elektronikoz bidaliko die. Ondoren, ikasle horiek Konpromiso Akademikoa (Learning Agreement) egiteko hitzordu bat jasoko dute. Hitzorduak Mugikortasun Programen Bulegoak automatikoki esleituko ditu ikasleen helburuko unibertsitateko inskripzioaren epemuga kontuan izanik.\nOHARRA: helburuko unibertsitatean izena-emateko zuen espediente akademikoa (ingelesez “Transcript of Records”) behar izanez gero, eskatu eta dohainik emango dizuegu.\nOstatua eta bestelako gai praktikoei buruz:Harrera unibertsitateko webgunea kontsultatu eta bertako koordinatzailearekin harremanetan jarri. Atzerriko unibertsitaterako bidaia eta ikasketaldi osorako ostatua kudeatzea ikaslearen erantzukizuna da. Unibertsitate gehienek ikasleari hirian ostatua lortzen laguntzeko bulego bat izan ohi dute.\nOnline hizkuntza mailaketa-probari buruz (Erasmus+ soilik): mugikortasuna hasi aurretik ikasleak nahitaez hizkuntza mailaketa-proba bat sarean egin beharko du OLS aplikazioaren bidez.\nKonpromiso Akademikoa kudeatzeko dokumentuak:\nERASMUS Learning Agreement(Beste leiho bat zabalduko du)(doc ,114,50 Kb)\nAL-BN Aurretiazko Konpromiso Akademikoa(Beste leiho bat zabalduko du)(doc ,53,50 Kb)\nErasmus - AL - BN Konpromiso Akademikoan aldaketen eskaera(Beste leiho bat zabalduko du)(docx ,44,44 Kb)\nIrakasgaien zerrenda ingelesez(Beste leiho bat zabalduko du)(pdf ,127,19 Kb)\nIgorri Leioako Nazioarteko Harremanen Bulegora (NHB) beharrezko dokumentuak (GAUR eta Webgunean ikusi https://www.ehu.eus/eu/web/nazioarteko-harremanak/ehuko-ikasleak): egonaldiaren hasierako ziurtagiria eta egonaldi amaierako ziurtagiria.\nKonproba ezazue behin betiko Konpromiso Akademikoa dagokion moduan hiru aldeengatik sinaturik dagoela eta nazioartekoak.letrak@ehu.eus helbidera bidali.\nEgonaldia amaitzerakoan, kalifikazioak jaso behar dituzue, kredituen aintzatespena egin diezazuegun: ZIURTAGIRIA OFIZIALA eta ORIGINALA izan behar du, helburuko unibertsitateak sinatu eta zigilatutakoak, bertan ECTS kredituen kopurua agertu behar da. Kalifikaziorik gabeko asistentzia-ziurtagiriek ez dute baliorik izango\nIkasketa-egonaldiaren luzapena: lehen lauhilabeteko mugikortasunetan, atzerriko ikasketa-egonaldia ikasturte osorako luzatzeko prozedura eta baldintzak hurrengo dokumentuan argitaraturik daude (Eskaria egiteko epemuga: azaroaren 15a).\nIkasketa-egonaldiaren luzapena kudeatzeko dokumentuak:\nIkasketa-egonaldia luzatzeko prozedura(Beste leiho bat zabalduko du)(pdf ,99,23 Kb)\nEgonaldiaren luzapenerako formularioa (ingelesez)(Beste leiho bat zabalduko du)(docx ,36,48 Kb)\nEgonaldiaren luzapenerako formularioa (gazteleraz)(Beste leiho bat zabalduko du)(docx ,35,87 Kb)\nNoten ziurtagiria etxera iristen bazaizue, ziurtagiri ORIGINALA gure bulegora lehenbailehen ekarri edo posta elektronikoz igorri egiguzue. Zenbat eta guk kalifikazioen aintzatespena azkarrago egin, hainbat eta lehenago egingo duzue datorren ikasturterako matrikula.\nAutomatrikula epea hasi baino aste bete lehenagorako kredituen aintzatespena egitea posible izango ez balitz noten ziurtagiriaren igorpena berandutu delako, ikasleari automatrikula egiteko hitzordua GAURek automatikoki epearen azken egunean esleituko dio. Ondorioz, izan liteke ikaslea hautazko irakasgairen batean matrikulatu ezin izana matrikulazio kupoa beterik egon litekeelako.\n4.- MUGIKORTASUNAREN JARRAIPENERAKO DOKUMENTUAK:\nNazioarteko mugikortasunaren egiaztapen zerrenda(Beste leiho bat zabalduko du)(pdf ,663,42 Kb)\nErasmus+ programan egin beharrekoa(Beste leiho bat zabalduko du)(pdf ,1,17 Mb)\nAL-BN programan egin beharrekoak(Beste leiho bat zabalduko du)(pdf ,1,15 Mb)


Udal brigadako langileen aurkako erasoa gauzatu zuena identifikatu du Udaltzaingoak eta behin betiko txostena prestatzen ari dira orain\nHemen zaude:Hasiera»Udala»Udal brigadako langileen aurkako erasoa gauzatu zuena identifikatu du Udaltzaingoak eta behin betiko txostena prestatzen ari dira orain\nOndarroako Udala 2021-05-12 Udala\nMaiatzaren 1ean udal brigadako bi langileren aurka gertatu zen erasoa gauzatu zuen pertsona identifikatu du Ondarroako Udaltzaingoak eta orain ikerketa horren nondik norako guztiak biltzen dituen behin betiko txostena prestatzen ari dira Eusko Jaurlaritzari eta dagokion epaitegiari informazio guztia helarazteko. Erasoa jasan zuten langileek, hauen zerbitzuburuak eta sindikatuen ordezkariek lehen eskutik jaso dute ikerketari buruzko informazio guztia udaltzainburuaren, alkatearen eta lanarigo batzordeburuaren eskutik.\nErasoa maiatzaren 1 goizean gertatu zen. Lehenengo arrautzak eta pintura jaurti zizkien langileei pertsona batek eta ondoren perdigoi tiro bat bota zuen brigadako langileen ibilgailura, barruan inor ez zegoenean; kristal bat hautsi zion ibilgailuari. Langileek ez zuten minik hartu eta udalak babes guztia eman zien bi langileei.\nOndarroako Udalak ibilgailuan eragindako kalteak ordaintzera behartu du erasoa gauzatu zuen pertsona, hor amaitzen baita bere eskumena. Armen erabilera desegokiarengatik jaso beharreko isuna Eusko Jaurlaritzak ezarriko dio, berak baitauka horretarako eskumena, Ondarroako Udaltzaingoak gertatutakoaren behin betiko txostena helarazi eta gero. Behin betiko txostena Eusko Jaurlaritzara eta epaitegira bidaliko ditu Udaltzaingoak.\n2021eko maiatzaren 3ko albistea.


Berrerabili Archives - BilTaGarbi - EUS - Traitement des Déchets Ménagers et Assimilés\nBerriz saltzen dut Zure armairuak arindu nahi zenituzke, ganerra hustu nahi zenuke, berriz saltzeari ekiozu. Bizitzan, gauzen bereizteko paradak ez dira falta: garbiketa erraldoia, etxe aldaketa, sasoi aldaketa… Internet, ganer huste edo salmenta guneen bidez...\nKonpontzen dut Gauzak bota ordez konpontzen ahal dira. Zure zikin ontziak arintzen du horrek eta zure moltsa bete dezake. Ohiturak aldatu beraz!! Horriaren peko aldean, etxetik hurbil diren konpontzaileen zerrenda atsemanen duzu. 13 Kg hondakin/urte/jende da...\nEmaten dut Zure azkena ez da gehiago bere berokian sartzen, zure argimutila ez duzu gehiago maite… Hala ere oraindik erabiltzen ahal dira eta beste norbaitentzat baliagarri izan. Horien bota ordez, emazkizu!! Ez du ezer kostatzen eta elkartasunazko eta...


Jean Duvergier de Hauranne, Baionako seme jansenista | Eleka | KAZETA\nIRITZIA.- Jean Duvergier de Hauranne XVI. mendeko baionar ospetsua dugu, jansenismoa edo Cornelius Jansenen teoria heretikoa jarraitu, defendatu eta zabaldu zuena. Hori dela eta, Elizak atxilotu, presondegian sartu eta hil arteko isiltasunera kondatu zuen.\nJean Duvergier dugu, zalantzarik gabe, Baionak eman duen pertsonaiarik eztabaidatsuenetako eta ospetsuenetako bat, garaiko botere politiko-erlijiosoak kartzelara eta isiltasunera kondenatu zuen arren, historian oihartzun handia utzi duena.\n1.- Jean Duvergierren haurtzaro eta gaztaroa\nJean Duvergier de Hauranne Baionan sortu zen 1581. urtean, goi mailako burgesiako euskal familia batean. Aita Jean Duvergier zuen, Baionako herriko etxean lehen axuanta eta diruzaina izan zena, eta ama Ines Etxeberri. Jean Duvergier aita, bi aldiz ezkondu zen, eta hamahiru seme-alaba izan zituen, Jean Duvergier de Hauranne bigarren emaztearen semea izan zelarik.\nDuvergier familiak politikagintzarako zaletasun handia zuen eta hirian, gobernadorearen aurka izan ziren istiluetan parte hartu omen zuten. Duvergiertarrak liskarzaleak eta aski bortitzak ziren, ezpata erabiltzeko orduan trebe samarrak. Jean Duvergier aitak, politikan aritzeaz gain, haragiaren hornidura kudeatzen zuen Baiona hirian, eta kontrabandoan ere aritzen zen. Horrela, diru ainitz metatu zuen. 1596ean hil zen, 44 urterekin, eta Jean semeak 15 urte zituelarik.\nJean semeak lehen ikasketak Baionan egin zituen jesuiten eskola batean, eta hasieratik liburuekiko eta giza zientziekiko zaletasun handia erakutsi zuen. Geroago Sorbonako unibertsitatean filosofia ikasten hasi zen eta Lovainako unibertsitatean ikasketa horiek bukatu zituen. Lovainan defenditu zuen Eliza Teologiari buruzko bere tesia, garai hartan indartzen ari ziren ildo humanistetatik abiaturik. Hiri horretan ezagutu zuen Cornelius Jansen, gero teologo famatua izatera iritsi zena. 1605ean, Duvergier eta Jansen Edmond Richeren ikasle izan ziren Parisen, eta honek erakutsi zien antzinako giristinotasuna aztertzen. Ondorengo urteetan literatura augustinianoa aztertu zuten eta Eskolastikak baztertutako ideien defendatzaile sutsu bilakatu ziren bi-biak.\nJean Duvergier biziki euskalduna zen eta bere senideekin eta baita gainerako euskaldunekin ere, beti euskaraz egiten zuen\n2.- Jansenismoaren bideetan barna\nIrakasle izateko tituluak eskuan zituela, lehenik Parisen bizi izan zen. Geroago, 1611n, Campipraten bizi izan zen, Baionako Bertrand Etxauz apezpikuaren babespean. Azken honek Duvergier de Hauranne Baionako katedraleko kalonje izendatu zuen eta Jansen berriki sortutako eskola baten zuzendari. Laguna kargu horretan jartzeko, Jean Duvergierrek jesuiten aurka gogor egin behar izan zuen.\nBaionan, Jansen eta Duvergierrek Hiponako Augustinus apezpikuaren teoriak aztertzen jarraitu zuten. Baionan zela, Jansen-ek bere liburu ospetsua idazteko materiala bildu zuen: Augustinus deitu zuena. 1641ean Eliza katolikoak liburu hori kondenatu zuen teoria heretikoak zabaltzeagatik. Duvergier de Haurannek eta Cornelius Jansenek uste izan zuten beti Jaungoikoak eliza katolikoa berritzeko aukeratuak zituela.\n1617an, Baionako apezpikua Toursera aldatu zutenean bi lagunek Baiona utzi zuten. Jansen Lovainara joan zen eta Duvergier Breneko Saint Cyranen abadiaren zuzendaritzara. 1620an monasterioko abade nagusi izendatu zuten. Hortik etorri zitzaion orduz geroztik bereganatu zuen ezizena, hau da, Saint Cyran, eta ezizen horrekin pasatu da historiara. Silvain Pouvreau abadian izan zen apaizgai eta Duvergierren zerbitzura egin zuen lan idazkari gisa. Pouvreauk kontatzen zuenez, Jean Duvergier biziki euskalduna zen eta bere senideekin eta baita gainerako euskaldunekin ere, beti euskaraz egiten zuen. Puvreauk euskaraz Jean Duvergierrekin ikasi zuen eta apaiztu zelarik, euskaraz horren ongi zekienez, Baionako apezpikuak Bidarten jarri zuen erretore. Urte berean bere lehen liburua plazaratu zuen. 1622an bere karguari uko egin eta Parisera itzuli zen, gorteko eliz gizonetik gertu egoteko.\nCornelius Jansenekin adiskidetasun handia izan zuen beti eta elkarri gutun frango idatzi zioten. 1623an, Saint Cyranek harreman zuzena izan zuen Port-Royaleko abadiarekin. Urte haietan, Angelique Arnauld zen bertako abadesa eta abadia giristino zaharren pobrezian eta zuhurtzian oinarriturik, berrantolaturik zuen. 1635ean bertako mojen kontzientzia-zuzendari izendatu zuten. Biziki ongi baliatu zuen Jean Duvergierrek izendapen hori Port Royaleko abadian jansenismoa zabaltzeko. Jesuiten aurkako mezuak areagotu zituen eta horiek mendekatu ziren Richelieu kardinalaren aurrean heresiaz salatzeko.1638ko maiatzaren 15ean atxilotu zuten eta Vincenneseko gazteluan preso izan zuten bost urtez, Mazarinok 1643an askatu zuen arte. Presondegian gaixotu zen eta eritasun horren ondorioz, hil zen zazpi hilabeteren buruan. Hirurogeita bi urte zituen.\n3.- Jean Duvergierren idazlanak\nAtxilotu zutenean haren esku-izkribu guztiak bildu eta zehatz-mehatz aztertu zituzten. Hauek dira gaur ezagutzen ditugun idazlan ospetsuenak:\n• Considérations sur la mort chrétienne / Heriotza giristinoari buruzko gogoetak.\n• Considérations sur les dimanches et les festes des mysteres, et sur les festes de la Vierge et des saints. / Igandeei eta gainerako bestei buruzko gogoetak.\n• Examen d'une apologie qui a esté faite pour servir de defense à un petit livre intitulé Le chapelet secret du Très-Sainct Sacrement Et pour refuter quelques remarques qui avoient été faites sur ledit chapelet. / “Très-Sainct Sacrement” izeneko liburuaren defentsan egindako apologia bati buruzko azterketa.\n• Instructions chrestiennes. Giristino irakaspenak.\n• La Somme des fautes et faussetez capitales, contenues en la Somme theologique du Pere François Garasse de la Compagnie de Jesus. / Jesusen Lagundiko François Garasseren teologia idazketen kontrako idazlana.\n• Lettres chretiennes et spirituelles de messire Jean du Verger de Havranne, abbé de S. Cyran, qui n'ont point encore été imprimées jusqu'à présent. / Argitaratu gabeko gutun giristino eta izpiritualak.\n• Œuvres chrétiennes et spirituelles. / Idazlan giristino eta izpiritualak.\n• Peins Aurélius.\n• Pensées morales. / Gogoeta moralak.\n• Question royalle et sa decision. / Errege auzia eta bere deliberoa.\n• Refvtation de l'abus pretendu, & la descouuerte de la veritable ignorance & vanité du pere François Garasse. / François Garasse jesuitaren aurkako idazlan gogorra.\n• Théologie familière, avec divers autres petits traitez de dévotion. / Familia-teologia eta deboziozko hainbat idazki.\nIkus dezakegun bezala, ez da nolanahikoa Jean Duvergier baionarrak bere ideia jansenisten alde egindako lana. Bizitza osoan, eta gazte-gaztetik, ideia horiek defenditzen eta zabaltzen ari izan zen. San Agustinen dotrina zen beretzat erreferentzia nagusia, eta jesuitak eta eskolastika gorroto zituen. Port Royaleko abadian aukera paregabea izan zuen jansenismoa praktikan jartzeko, eta horrela egin zuen, jesuitek, Duvergierren erasoez arras nazkaturik, heretikotzat salatu zuten arte. Maleruski, eta nik dakidala, ez dugu euskaraz inolako itzulpenik. Aipatzeko modukoa iruditzen zait, Luis Haranburu-Altunak 1987an gure mintzairaz plazaratu zuen St. Cyran izeneko antzerki-liburu eder eta iradokitzailea.


Aldundiak Gizarte Zerbitzuetako Europar kongresuan parte hartu du - Artikulua - ORAIN Gipuzkoa\nAldundiak Gizarte Zerbitzuetako Europar kongresuan parte hartu du\nMaite Peña diputatuak adierazi du kongresua “aukera aparta” dela gaur egungo erronkei aurre egin eta “batez ere etorkizunekoei aurre hartzeko"\nMaite Peña Gizarte Politikako diputatuak parte hartu du Europar Sare Sozialeko 26. Gizarte Zerbitzuetako Europar kongresuan, Sevillan. “Inbertitu, berritu, eraldatu” lemapean, egunotan gizarte zerbitzuetako ia 600 aditu bertaratu direlarik, Peñak, alde batetik Elkar-EKIN Gizarteratze Plana aurkeztu du; eta, bestetik, “Etxean bizi” proiektu pilotua, Etorkizuna Eraikiz ekimenaren barrukoa. Kongresuaren harira (Europako 35 herrialdetako 120 erakundek parte hartu dute) diputatuak nabarmendu du “aukera aparta” dela gaur egungo erronkei aurre egiteko eta batez ere “etorkizunekoei aurre hartzeko”, gizarte zerbitzuen arloko “praktika onenak partekatu baititugu, I+G+B barne, eta harremanak sakonduta “antzeko problematikak” dituzten Europako beste eskualdeetako kideekin.\nAzpimarratu eta gero Foru Aldundiak Etorkizuna Eraikiz ekimenaren aldeko apustu egin duela (“gobernantza eredu berri bat, denon partaidetza behar duena, baina ez etorkizuna irudikatuz, baizik eta eraikiz”), bere aurkezpenean Peñak esan du Gipuzkoan susperraldi ekonomiko baten aurrean gaudela. Baina ohartarazi du azken hamarkada hauetan eraikitako gizarte babeseko eredurik gabe, krisiaren eragina “askoz nabarmenagoa” izango litzatekeela, estatuko eta Europako beste leku batzuetan bezala, “eros-ahalmenaren galerari, lanaren behin-behinekotasunari, pobreziari eta desberdintasunari dagokionez”. Horren ildotik, oroitarazi du GINI indizea, alegia, desberdintasun maila neurtzen duena, “jaitsi egin dela” Gipuzkoan. “Zehazki, 2014an zituen 26,3 puntutik 25,8ra jaitsi zen iaz. Beraz, pozgarria da esatea Gipuzkoan Europako Batasuneko hamabosten 30,4ren eta Estatu espainiarreko 34,7ren azpitik gaudela”. Bestela esanda –gaineratu du- 11.200 gipuzkoar pobreziatik atera dira.\nHala ere, diputatuak esan du “lanean tinko jarraitu behar dugula”, izan ere, egia ere bada pobrezia larrieneko kasuak “kronifikatzen ari direla”. Bada, oztopo horri heldu nahi dio, hain zuzen, Elkar-EKIN planak, zeinaren helburua den gizarteratzeko eta lan merkaturatzeko aukerak ematea bazterketa egoeran dauden edo egoteko arriskuan dauden pertsonei, pertsona bakoitzaren balorazio indibidualetik abiatuta, eta ibilbide pertsonalizatua diseinatuta egoera horretatik atera daitezen”.\nAdibide modura, Gizarte Politikako foru arduradun nagusiak Elkar-EKIN-eko proiektu bat hartu du hizpide, “GazteOn SareLAN”: Heldu-bizitzarako trantsizioa, zailtasun pertsonal, familiar eta soziala duten gazteak gizarte eta lan munduan sartu daitezen. Proiektu pilotu bat da 16 eta 23 urte bitarteko gazteei zuzendua. Erantsi du proiektu “berritzailea” dela, Frantzia eta Kataluniako esperientzietan inspirazio iturri duena, baina “Gipuzkoako errealitatera egokituta”, eta posible egingo duena Aldundiaren tutoretzapeko adingabeak artatzea modu “ez paternalista batean”, baizik eta emantzipazioa sustatuz, gazte horiek gizarteratu, prestakuntza jaso eta ondoren lana lortu dezaten.\nAmaitzeko, diputatuak parte hartu du “Etxean bizi” proiektu pilotuaren aurkezpenean. Etorkizuna Eraikiz ekimenaren barruan dagoela eta Matia Fundazioak kudeatua, proiektua modu esperimentalean abiarazi dute Gipuzkoako honako herrietan: Elgoibar, Errenteria eta Pasaia. Matia Fundazioak egindako aurkezpenean, kongresura etorritakoei azaldu zaie “Etxean bizi” mendekotasun egoeran dauden adineko pertsonei zuzenduta dagoela, “beren etxeetan bizitzen jarrai dezaten”. Horretarako, osasun eta gizarte arloko arreta integratua bermatzen da, erabiltzaileen nahiz haiek zaintzeaz arduratzen direnen “behar eta lehentasunen araberakoa”.\n“Inbertitu, berritu, eraldatu” lemapean, gizarte zerbitzuetako ia 600 aditu bertaratu dira kongresura


Gaur egun, inoiz baino gehiago behar da laguntza humanitarioa | Consumer\nGaur egun, inoiz baino gehiago behar da laguntza humanitarioa\nLangile humanitarioen laguntza 130 milioi pertsonara iristen da, gatazka armatuei edo hondamendi naturalei aurre egin beharrean\nGaur abuztuaren 19an egingo den Laguntza Humanitarioaren Nazioarteko Eguna profesionalek eta gizarte-erakundeek beste batzuei laguntzeko egiten duten lana ezagutzeko aukera bat da, batzuetan oso arriskutsua. Gure mundua gero eta krisi humanitario gehiago bizi da: gatazka armatuak, goseteak, joan-etorriak, lurrikarak, etab. milioika pertsona egoera larrian uzten dituzte. Eta milaka dira langile humanitarioak, beren gogo, arduraldi eta kezkarekin, gehien behar dutenei laguntzen dietenak. Artikulu honetan azaltzen da laguntza humanitarioa zer den eta laguntza humanitarioan lan egiteko motibazio pertsonalak zein diren.\nPasa den ekainean Genevan, Stephen O’Brienen, Nazio Batuen Erakundeko Gai Humanitarioetako (OCAH) Koordinatzailearen bulegoko idazkari nagusiak adierazi zuenez, gatazkak, hondamendi naturalak eta biztanleriaren joan-etorriak etengabe ari dira pairatzen, eta egoera oso ahulean utzi du mundu osoko 130 milioi pertsona inguru. Misioa izugarria da, behartsuak 40 herrialdetan banatuta baitaude. Guztizko aurrekontua 21.600 milioi dolarrekoa da, eta horietatik% 25 bakarrik eman dute herrialde emaileek. 2015eko abenduan, 86,6 milioi dolarreko eragina zuen OCAHk, eta aurrekontua 19.700 milioi dolarrekoa zen.\nZer da laguntza humanitarioa?\nBatzuetan, asistentziaren edo ekintza humanitarioaren kontzeptua oso zabala eta definitzeko zaila izan daiteke. Laguntza humanitarioaren, larrialdiko laguntzaren edo laguntza humanitarioaren terminoarekin nahasten da.\nEkintza humanitarioak biktimak eta haien giza eskubideak babestea barne hartzen du\nLarrialdi- edo sorospen-laguntza hondamendi naturalek edo gatazka armatuek eragindako hondamendien biktimei larrialdiko izaerarekin emandako laguntzan datza. Normalean, ura, elikagaiak, babesa, sendagaiak eta bizirauteko osasun-arreta doan ematen dituen laguntza da. Gainera, laguntza humanitarioak berehalako beste zerbitzu batzuk bermatzen ditu, hala nola, errehabilitazioa, garapena eta balizko hondamendien aurrean prestatzea.\nHala ere, ekintza humanitarioa kontzeptu zabalagoa da, laguntza humanitarioa jasotzen du eta biziraupenerako oinarrizko ondasun eta zerbitzuak baino harago doa. Biktimak eta giza eskubideak babestea, bortxaketen salaketa, laguntza politikoa eta presio politikoa (lobby) barne hartzen ditu.\nBatzuetan, lan humanitarioaren aurpegi polita erakusten da, edo bestela, bokaziozkoa izan ohi den lanbide bat egiteak dakartzan arriskuak eta zailtasunak. Gatazkan dauden herrialdeetako segurtasun-baldintzak arrisku gehigarria dira, eta ezagunak dira Espainiako lankide boluntarioei bahitutako bahiketak edo kalteak.\nProfesionalak ekintza humanitarioan lan egitera bultzatzen dituzten arrazoiak askotarikoak dira: pertsona ahulenei laguntzea, bizirik irauteko eta bizimodu duina izateko itxaropenarekin.\nFernando León Aranoak ‘Un día perfecto’ filmean islatu nahi izan zuen bezala, langile humanitarioek lanbide horretara hurbiltzeko modu desberdinak dituzte, eta bokazioa, berriz, Fernando León de Aranoak.\nBeste konplikazio txikiago bat, eta hori ez hain garrantzitsua, langile humanitarioen osasun emozionala da. Batzuetan, jatorrizko herrialdera itzultzean zailtasunak izaten dira, eta moldatzeko arazoak izaten dira; batzuetan, arrotzak sentitzen dira, eta erbesteratuak izaten jarraitzen dute, ezin baitute beste leku batean egon.\nLau printzipio humanitarioak\nGarapenerako Nazioarteko Lankidetzaren Espainiako Agentziaren arabera (AECID), gizadiaren oinarrizko printzipio humanitarioei, inpartzialtasunari, neutraltasunari eta independentziari jarraiki eman behar da laguntza humanitarioa.\nGizatasuna. Giza sufrimendua arintzea eta prebenitzea, bizitzak salbatzea eta giza duintasuna berreskuratzea dira ekintza humanitarioaren oinarrizko gidak.\nInpartzialtasuna. Pertsonen beharrizanetan soilik oinarrituta ekin behar zaie ekintza humanitarioei, kaltetutako herrien edo haien artean bereizketarik egin gabe.\nNeutraltasuna. Ekintza humanitarioak ez dio lagundu behar gatazka armatuan bando bati edo besteari, ezta liskar batean ere.\nIndependentzia. Helburu humanitarioak autonomoak dira ekintza humanitarioa egiten den eremuekin zerikusia duten politikariekin, ekonomikoekin, militarrekin edo beste edozein jardueratakoekin.\nlaguntza humanitarioa lankidetza


IBILALDIAK Getxo Kirolak pertsona nagusi eta hirugarren adinekoen artean era osasuntsu batez kirol-jardueraren ohitura zabaltzeko xedea duen ekintzen egitaraua ari da bultzatzen eta guk egitara hori bultzatu eta aberastu nahi dugu. Itxartu Taldeak aurten beste 9 ibilaldiren antolaketa hartuko du bere gain, bakoitza hurrengo hilabeteetako lehen ostiralean, hots. Ibilaldi hauek Algortako Metro plazatik abiatuko dira 10:00etan eta bere iraupenak gehienez 2 ordutakoak izango dira. Martxoaren 3an, ostirala, 10:00etan Algortako Metro plazatik abiatuta.Ibilbidea (9.400 m): Telletxe; Algortako...\nITXARTU MENDIGOIZALE TALDEAK OTSAILAREN 19an, igandea TXARLAZO-rako goizeko irteera antolatu du. Informazio gehiago: Txarlazo - Kartela Txarlazo Oharrak Ibilbidea: ikusi oharrak Iraupena: 3:00 ordu gehi hamaiketakoa Igoera metatua: 680m Luzera: 12,6 Km IZEN EMATEA: Posta elektroniko bat itxartumendi2015@gmail.com -era bidali behar da, otsailaren 16, osteguneko 14:00ak baino lehenago. Telefono zenbaki bat jarri behar da posta elektronikoan, deitzeko aldaketak izatekotan. Algortatik autobusez aterako gara, Algortako...